Dapat Gambar Pisau Berdarah, Syasya DOLLA Akui Sangat Tertekan

Memang tak dapat dinafikan, kumpulan yang terdiri dari empat wanita, Dolla sering dibanding-bandingkan dengan kumpulan popular K-Pop, BLACKPINK. Walaupun Dolla sebenarnya memiliki keunikannya sendiri, namun peminat tegar BLACKPINK tetap mengkritik penampilan mereka sehingga menerima ugutan bunuh.

Hal ini telah didedahkan oleh salah seorang anggota kumpulan itu iaitu, Syasya atau nama sebenarnya, Noor Syasya Afiqah Shahrizal. Kata Syasya kepada BH ONLINE, dia mengakui tertekan dengan pengalaman ngeri dilaluinya sehingga menerima ancaman yang diterima cukup menakutkannya.

“Sejak awal kemunculan Dolla lagi, kami sudah dikecam netizen. Semuanya kerana mereka mendakwa kami meniru kumpulan BLACKPINK. Paling menakutkan apabila saya menerima ugutan bunuh. Individu terbabit menghantar gambar pisau berdarah.

“Punca menerima ancaman apabila netizen tidak puas hati dan menuduh gaya rambut saya pada ketika itu. Dakwa mereka, saya meniru gaya rambut Lisa, BLACKPINK”- katanya.

Kata Syasya, dia sangat tertekan sehingga harus berkongsi hal ini kepada keluarga dan syarikat pengurusan untuk mendapatkan nasihat. Walaubagaimanapun, selepas setahun mencipta nama dalam dunia nyanyian di Malaysia, kini Dolla lebih matang dalam menangani komen negatif dari netizen.

Menolak tanggapan peminat bahawa mereka meniru gaya BLACKPINK, kini penampilan mereka teryata berbeza dalam single kedua, Impian dan lagu raya berjudul Raya Raya Raya yang baru sahaja dilancarkan.

A post shared by DOLLA (@dolla.official)

Dolla turut mendapat penghargaan apabila wajah mereka diabadikan dalam lukisan mural yang terletak di Jalan Tun HS Lee, Kuala Lumpur.


BTS Lancar Teaser Pertama Untuk Comeback Butter, Warna Rambut Curi Perhatian!

Foto BTS terbaru berjaya mencuri hati berjuta-juta ARMY dari seluruh dunia. Tujuh anggota itu muncul dalam foto grup perdana menjelang pelancaran single comeback mereka, Butter.

Seperti sedia maklum, boyband dari Big Hit Music ini merancang untuk melancarkan karya baru bulan ini. Lebih tepat lagi, peminat dapat menikmati lagu dan MV Butter pada 21 Mei 2021.

Mengenai teaser yang dikeluarkan, agensi itu mengeluarkan foto kumpulan rasmi dengan konsep yang menarik hari ini, Isnin, 10 Mei 2021. Foto itu banyak dibincangkan, salah satunya adalah kerana penampilan meraka yang luar biasa.

Perkara yang menjadi pusat perhatian adalah gaya aneh beberapa anggota, terutama Jungkook kerana rambut panjang sederhana diikat ke belakang.

Gaya ini adalah sesuatu yang menyegarkan bagi Jungkook, memberikan kesan baru yang lebih matang.

BTS memilih konsep pakaian dengan warna yang lebih santai. Tetapi permainan warna sebenarnya adalah gaya rambut mereka.

Selain Jungkook dengan warna rambut ungu, J-Hope juga kelihatan berani dengan rambut keemasan. RM menawan dengan rambut merah jambu, dan sentuhan warna pelangi yang dipamerkan oleh Jimin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


#PrayForPalestin ! Selebriti Malaysia Titip Doa, Kutuk Serangan Ke Atas Palestin

Ketika umat Islam seluruh dunia sedang membuat persiapan menyambut Aidilfitri yang hanya tinggal beberapa hari sahaja lagi, rakyat Palestin diuji dengan serangan Israel sejak beberapa minggu lalu.

Memetik laporan Berita Harian, ketegangan di Gaza,Palestin semalam sampai ke kemuncaknya apabila sekurang-kurangnya 20 orang awam terbunuh termasuk sembilan kanak-kanak dan seorang komander kanan Hamas serta mencederakan 65 yang lain dalam serangan udara oleh Israel.

Difahamkan, serangan itu dilancarkan sebagai tindak balas terhadap roket dilancarkan Hamas dan militan Palestin susulan keganasan di pekarangan Masjid Al-Aqsa. Kesan pergolakan itu malam tadi,beberapa bahagian masjid itu terbakar dan menimbulkan kemarahan umat Islam di seluruh dunia.

Di Malaysia, selebriti-selebriti tanah air seperti Faizal Tahir, Sherry Al-Hadad, Mizz Nina, Heliza Helmi, Lisa Surihani,Fedtri Yahya, Hatta Dolmat dan ramai lagi mengutuk serangan tersebut yang disifatkan mencemarkan kesucian bulan Ramadan selain turut meragut nyawa mereka yang tidak berdosa.

A post shared by 𝑺𝒉𝒂𝒛𝒓𝒊𝒏𝒂 𝑨𝒛𝒎𝒂𝒏 (@officialmizznina)

A post shared by 🎯H E L I Z A H E L M I 🎯 (@nurhelizahelmi)

A post shared by HATTA DOLMAT (@hattadolmat_)

Dalam kesempatan itu, mereka turut mendoakan agar bumi Palestin kembali aman seperti sedia kala selain berkongsi tabung dana Palestin menerusi akaun Instagram masing-masing.

Sebagai info,pada malam Jumaat lalu, lebih 200 orang cedera dalam pertempuran antara polis dan Palestin di esplanad, lokasi puluhan ribu jemaah berkumpul bagi solat Jumaat terakhir ketika Ramadan. Dikatakan punca pergolakan tersebut adalah berikutan rakyat Palestin memprotes larangan Israel terhadap akses ke beberapa bahagian di Kota Lama ketika Ramadan, selain pihak berkuasa mengarahkan beberapa keluarga Palestin meninggalkan rumah mereka bagi memberi jalan untuk penduduk Israel.


Dikritik Model Nampak Bentuk Kemaluan, Anuar Faizal Perjelas Konsep Promosi ‘Sanitizer’

Pereka fesyen sensasi, Anuar Faizal sekali lagi dikatakan telah mencetus kontroversi apabila menampilkan beberapa orang model lelaki berimej seksi memegang produk terbaharu keluarannya, ‘LUXURY HAND SANITIZER by #ANUARFAIZAL’.

Selain itu, pakaian model tersebut turut dikritik kerana ada yang hanya memakai seluar dalam (boxer) sehingga menampakkan bentuk kemaluan. Menjelaskan lebih lanjut, Anuar ketika dihubungi Murai.my berkata dia sedia maklum mengenai kecaman  daripada netizen.

Bagaimanapun,pereka fesyen ini hanya ingin memandang dari sudut positif dan menganggap segala kritikan tersebut sebagai kritikan yang membina.

“Kecaman netizen seperti biasa saya akan sentiasa pandang dari sudut yang positif. Kritikan yang membina akan saya guna pakai” kata Anuar

Mengenai konsep yang ditampilkan untuk tujuan promosi produk ini, jelas Anuar ia lebih ke arah fotografi “Nature Inspired OOTD” dan telah dipotretkan oleh Azroi Bob . Mengambil inspirasi dari jenama-jenama antarabangsa, dari segi pemilihan model  Melayu, Cina dan India  pula untuk menunjukkan latar belakang negara Malaysia yang majmuk dan harmoni.

Tambahnya,  model tersebut sengaja dibiarkan tanpa memakai baju kerana  sesuai dengan kempen wangian dan mesej yang ingin disampaikan,  kesegaran angin lembut dan bayu yang bertiup sewaktu berada di persisiran pantai yang bersih serta tenang.

Menurut Anuar, penghasilan pembersih tangan ini tercetus selepas menyedari akan kepentingan penggunaannya dalam norma baharu ini. Menariknya, produk ini didatangkan secara eksklusif dan menampilkan sentuhan mewah kerana mempunyai aroma dari bunga ros, ylang-ylang, iris dan diadun bersama wangian gaharu, amber serta patchouli.

Tidak dilupakan pembersih tangan ini juga dirumus khuhus dengan Ethyl Alcohol sebanyak 70% (mengikut saranan WHO) dan juga terkandung antioksidan.

“Penggunaan One & Only ANUARFAIZAL Luxury Hand Sanitizer adalah melalui “pressure spray” untuk semburan yang lebih meluas dan mudah diguna pakai. Ia hadir dalam botol 60ml” kongsinya lagi

Sebagai seorang penggiat fesyen, dia akui pelaksanaan Perintah Kawalan Pergerakan kali ketiga (PKP) 3.0 ini sekali lagi memberi kesan terhadap perniagaannya. Justeru itu, dia terpaksa berfikir dengan lebih kreatif selain dalam masa yang sama ingin memberi peluang kepada mereka yang terkesan dalam pelbagai bidang.

” Ya,saya akui sangat terkesan akibat PKP dan memaksa penggiat di dalam industri kreatif seperti kami untuk berfikir diluar kotak dan bertindak diluar comfort zone”

“Saya perlu berfikir secara kreatif dan kritis dengan mencari peluang perniagaan yang ada dan dalam pada masa yg sama membantu mereka di dalam industri. Sebagai contoh kempen hand sanitizer ini saya mewujudkan peluang pekerjaan untuk pengilang, pencetak, fotografer dan juga model. Saya juga menyampai mesej perpaduan dgn menggunakan model melayu, cina, india yang seteru dengan slogan #kitajagakita” katanya

Sekadar info, Anuar Faizal merupakan salah seorang pereka fesyen ternama tanah air yang sudah lama berkecimpung dalam bidang ini. Sering kali dikatakan mencetuskan kontroversi, namun figura ini mempunyai mesej dan visinya tersendiri dalam setiap terjemahan rekaannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shila Amzah Kongsi Pengalaman Ramadhan Dan Raya Di Hong Kong

Penuli lagu dan penyanyi yang memenangi anugerah tempatan, Shila Amzah tidak asing lagi dalam dunia muzik. Terkenal dengan bakat berbilang bahasa beliau, Shila membesar dengan mendengar nyanyian artis Cantopop Leslie Cheung dan Anita Mui.

Shila memasuki adegan pop China pada tahun 2012 apabila beliau memenangi pertandingan nyanyian realiti Asian Wave di Shanghai, China. Selepas itu, perkembangan kerjaya lagenda beliau bermula.

Pada awal tahun perkembangannya kerjayanya satu dekat yang lalu, Shila menetap di Hong Kong dari tahun 2012 sehingga tahun 2014.

Berikutan Hari Raya Aidilfitri yang bakal tiba, Shila berkongsi pengalaman hidupnya di luar negara dan bagaimana beliau meluangkan masa semasa Ramadhan dan Raya di Hong Kong.

Menurut Shila Amzah, dia sangat merindui Malaysia pada bulan Ramadhan kerana mengetahui dia tidak akan dapat menyambut Raya dengan keluarga dan rakannya di Malaysia. Beliau bersyukur kerana dapat bertemu dengan masyarakat di Hong Kong, di mana beliau dapat menghabiskan masa bersama semasa Ramadhan.

Perhimpunan Ramadhan yang paling tidak dapat dilupakannya di Hong Kong adalah beliau berbuka puasa di Kedutaan Besar Malaysia bersama rakan-rakan Malaysia dan orang Islam yang lain.

“Ia sangat menyeronokkan dan menggembirakan kerana saya rindukan kampung halaman ketika itu. Mereka begitu ramah menjemput saya untuk berbuka puasa dan solat bersama. Itu sangat bermakna bagi saya.”- Shila Amzah

Sebagai wadah tumpuan yang berbeza, kepelbagaian bangsa di Hong Kong juga membantu Shila untuk yakin dan berjaya di bandar tersebut sebaik sahaja beliau berpindah ke situ.

“Dengan begitu ramai ekspatriat di Hong Kong, penduduk tempatan mempunyai pendedahan terhadap budaya dan bangsa yang berbeza dalam keidupan seharian mereka, sesuai dengan gelarannya sebagai Bandar Dunia Asia (Asia’s World City). Oleh itu, walaupun sebagai ekspatriat Islam Malaysia, saya berasa sangat selesa ketika berada di Hong Kong dan saya sangat gembira dan bersyukur kerana saya telah membuat pilihan yang tepat untuk mengembangkan kerjaya saya di sana.”-Shila Amzah

Walaupun orang Islam adalah minoriti di Hong Kong, dengan komuniti 300,000 umat Islam di bandar tersebut, masih terdapat pilihan  yang baik untuk restoran, kedai, dan pasar Halal untuk orang Islam, Pelancongan Halal sentiasa menjadi salah satu tumpuan Lembaga Pelancongan Hong Kong san banyak usaha telah dilakukan untuk mempromosikan Hong Kong sebagai sebuah destinasi pelancongan Mesra Muslim.

“Walaupun saya biasanya masak di rumah pada bulan Ramadhan, kadang-kadang jika saya tidak berasa nak masak, saya akan makan di restoran Halal di kejiranan saya dengan selesa. Agak banyak restoran mesra Muslim yang menyajikan setiap hidangan yang saya impikan. Contohnya, di sepanjang jalan di kawasan Wan Chai dan Teluk Causeway terdapat beberapa buah restoran Turki, dan di kawasan Kowloon pula terdapat beberapa buah kedai makan Indonesia dan Malaysia di mana saya boleh memenuhi keinginan Nasi Goreng saya.”-Shila Amzah

Shila Amzah turut menambah, sebagai seorang artis dia sentiasa mencari inspirasi dari kawasan persekitarannya. Salah satu tempat kegemaran Shila di Hong Kong adalah kawasan pelabuhan Wan Chai.

“Saya suka berjalan-jalan pada waktu petang untuk menikmati pemandangan pelabuhan yang mengagumkan yang benar-benar memberi inspirasi kepada saya. Bagi Shila, pada waktu malamlah yang Hong Kong paling bersinar.”-Shila Amzah.

Satu lagi tempat kegemaran Shila adalah Masjid Kowloon, di mana beliau menikmati seni bina Islam klasik yang terletak di tengah-tengah kawasan Tsim Sha Tsui yang sibuk.

“Semasa di sana, saya akan mengagumi kubahnya yang indah, menara dan tingkap berkisi yang sangat terperinci kerana ia sangat santai dan memberi inspirasi bagi saya.”-Shila Amzah

Shila Amzah menambah, dalam mengekalkan keseimbangan kerja dan kehidupan, Shila tidak pernah lupa untuk berehat daripada jadual kerjanya yang sibuk. Bagi senaman yang menyeronokkan dan baik, dia akan beliau akan pergi ke Ocean Park Hong Kong, salah satu tarikan utama Hong Kong yang turut menyediakan restoran Halal dan bilik solat.

“Sesiapa yang pergi ke Hong Kong juga harus melawat Ocean Park, memang seronok sangat untuk berinteraksi dengan pelbagai haiwan dan menikmati pacuan yang menguja. Ocean Park juga sesuai untuk pelancong dari semua peringkat umur!”-Shila Amzah

Terkenal dengan gaya dan tudungnya yang berwarna-warni, ikon inspirasi fesyen untuk wanita muda Islam di seluruh dunia ini juga mempunyai cinta rahsia untuk kasut sniker.

“Bagi membeli-belah, saya sangat menyukai ‘Sneakers Street’ di Mong Kok. Ia sentiasa menerujakan saya apabila saya mencari kasut terkini yang bergaya, dan edisi terhad serta khas bagi kasut sniker pereka bentuk. Malah saya telah membawa beberapa rakan ke sana dan menjadi pemandu pelancong untuk membeli kasut.”-Shila Amzah

Shila Amzah turut berpesan jika ingin melibatkan diri di tempat baharu, anda perlu menghabiskan masa dengan hanya berada di sana.

“Jika anda benar-benar ingin melibatkan diri di tempat baharu, anda perlu menghabiskan masa dengan hanya berada di sana; berada bersama orang ramai tempatan, mencuba makanan baharu dan meluangkan masa untuk mempertimbangkan dan memahami orang tempatan. Berjalan di sekitar bandar adalah cara terbaik untuk benar-benar melihat semuanya. Shila benar-benar tak sabar untuk melawat Hong Kong apabila sekatan perjalanan ditarik semula.”-Shila Amzah

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ramadhan Kedua Tanpa Ashraf Sinclair, Perasaan BCL Kali Ini Agak Berbeza

Ramadhan tahun ini menjadi Ramadhan kedua bagi Bunga Citra Lestari tanpa suami di sisi, Ashraf Sinclair, yang menghembuskan nafas terakhirnya pada 18 Februari 2020 ketika berusia 40 tahun.

Walaupun pada awalnya sukar untuk menerima keadaan selepas ditinggalkan Ashraf untuk selama-lamanya, penyanyi yang akrab  disapa sebagai BCL dilihat sudah mula perlahan-lahan bangkit dari kesedihan. Dia juga kini sudah mula membuat penampilan di beberapa acara.

“Untuk bulan Ramadhan tahun ini, sudah tentu ianya sangat berbeza dengan tahun lalu”-Bunga Citra Lestari.

Melalui temubualnya bersama Kumparan, BCL turut menyatakan bahawa walaupun berbeza, dirinya kini lebih menjalani kehidupan sebagai seorang penyanyi dan ibu tunggal. Lebih-lebih lagi, di juga sibuk dengan pelbagai tawaran.

“Saya rasa Ramadhan tahun ini sudah boleh diadaptasi, banyak menerima, dan banyak menikmati momen yang ada. Tahun ini juga, saya sudah mula bekerja. Sibuk menyanyi, siapkan EP. Mudah-mudahan album mini saya akan keluar dengan cepat.”-Bunga Citra Lestari

Selain itu, Bunga Citra Lestari mengakui mahu menjaga keseimbangan antara kerja dan keluarga. Dia tidak mahu melepaskan momen berharga bersama anaknya, Noah Sinclair.

“Biar boleh bekerja tetapi masih boleh bersama keluarga dan anak juga. Boleh beribadah. Jadi hanya mencari keseimbangan dalam melakukan semuanya.”- Bunga Citra Lestari


Nur Sajat Rindu Anak-Anak, Netizen Pujuk Serah Diri Pada Pihak Berkuasa

Usahawan selebriti sensasi, Nur Sajat meluahkan rasa rindu terhadap anak-anaknya yang kini terpaksa tinggal berjauhan berikutan Sajat atau nama sebenarnya Muhammad Sajjad Kamaruzzaman melarikan diri daripada pihak berkuasa tempatan.

Menerusi laman Instagram nya, Sajat berkongsi sebuah video dan akui semakin rindu akan anak angkatnya itu yang juga merupakan pasangan kembar. Namun, kerana kontroversi yang melibatkan dirinya, dia terpaksa cekalkan hati melawan perasaan tersebut.

“Makin rindu anak anak ku…kuat kan hati ini.. rindu teramat amat😢” tulis Sajat ringkas

Menjengah ke ruangan komen, rata-rata netizen meluahkan rasa simpati terhadap Sajat dan anak-anaknya. Namun begitu, dalam masa yang sama mereka turut memujuk usahawan itu untuk kembali ke tanah air dan memberikan kerjasama kepada pihak berkuasa. Ujar segelintir daripada mereka, kesalahan yang dilakukan oleh Sajat bukanlah terlalu besar sehingga memaksa dia melarikan diri.

“Balik lah jat(Sajat). Paling kurang pun bayar saman je. Tak de nya penjara” tulis salah seorang netizen

Menurut pihak polis, Sajat dipercayai bersembunyi di negara jiran selepas melarikan diri kerana dikenakan waran tangkap. Dia dikatakan gagal hadir sebutan semula pertuduhan berpakaian wanita di Mahkamah Tinggi Syariah Shah Alam, Selangor selepas didakwa melakukan perbuatan tersebut ketika malam majlis bacaan Yasin dan solat hajat, pada 7.30 malam, 23 Februari 2018 di premis kecantikannya, Nursajat Beauticion, Jalan Serai Wangi G16/G, Seksyen 16, Shah Alam.

Bagi perbuatan itu tertuduh(Sajat) didakwa mengikut Seksyen 10(a) Enakmen Jenayah Syariah (Negeri Selangor) 1995 yang memperuntukkan hukuman tidak melebihi RM5,000 atau penjara tidak melebihi tiga tahun atau kedua-duanya sekali, jika sabit kesalahan.


Salman Khan Dedah Adiknya Positif Covid-19, Gelombang Pandemik Makin Bahaya

Aktor Bollywoood, Salman Khan baru-baru ini mendedahkan bahawa adiknya, Arpita dan Alvira telah dijangkiti virus COVID-19. Arpita juga memberi penjelasan mengenai diagnosisnya.

Menurut Hindustan Times, sewaktu sidang media untuk filem terbarunya, Radhe, Salman Khan menyatakan bahawa adik beradiknya Arpita Khan Sharma dan Alvira Agnihotri telah dijangkiti virus tersebut. Dia turut mendedahkan bahawa mereka tidak mengalami sebarang gejala dan menyatakan gelombang kedua pandemik itu lebih bahaya.

“Adik beradik saya Alvira dan Arpita telah disahkan positif virus tersebut. Gelombang kedua COVID-19 sangat berbahaya. Sebelum ini, kita biasa mendengar seseorang mendapat virus, tetapi kali ini terdapat kes COVID-19 dalam keluarga kami. Kali terakhir adalah pemandu kami yang menghidap COVID-19, tetapi kali ini telah menjangkiti ramai orang.”-Salman Khan

Melalui laman Instagram, adik kepada Salman Khan, Arpita turut mengeluarkan pernyataan yang menjelaskan bahawa dia disahkan positif COVID-19 pada April 2021.

“Saya disahkan positif COVID-19 pada awal bulan April 2021. Walaubagaimanapun, saya tidak mengalami sebarang simptom. Saya mengikuti semua panduan dan protokol, dan bersyukur dengan rahmat Tuhan saya telah pulih sepenuhnya dan sihat sejak itu. Stay Safe. Stay Strong. Stay Positive.”-Arpita Khan Sharma

A post shared by Arpita Khan Sharma (@arpitakhansharma)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Korek Cungkil Apa Saya Cakap’- Hatta Dolmat Cabar Netizen Jika Benar Dia Sebut Nama Siti Nurhaliza

Baru-baru hari ini, nama pereka fesyen terkenal, Hatta Dolmat menjadi bualan netizen di beberapa blog hiburan yang memiliki jutaan pengikut di media sosial.  Bagi Murai MY, jutaan pengikut ini bukanlah membawa kebaikan namun lebih mengundang kepada perbalahan dan melagakan-lagakan dua pihak sehingga mendatangkan fitnah.

Inilah terjadi kepada Hatta yang tak pasal-pasal menjadi kecaman netizen gara-gara kenyataannya di putar-belitkan sewenang-wenangnya oleh pihak tak bertanggungjawab.

Lebih mengejutkan, Hatta menerima tuduhan kononnya tidak mengakui Datuk Seri Siti Nurhaliza sebagai penyanyi nombor satu tanah air.

Murai MY mendekati Hatta untuk mendapatkan sedikit ulasan tentang hal ini sekaligus memberi penjelasan yang dapat menjernihkan keadaan.

“Hatta tahu benda tu dah berlarutan hampir seminggu. Apa pun yang boleh Hatta cakap kenyataan Hatta di putar belitkan. Kalau tengok posting Hatta sebelum ini hanya  pasal Yuna di Time Square New York”- katanya kepada Murai MY.

Hatta berkata, dia sebenarnya hanya mahu menunjukkan rasa bangganya terhadap artis tempatan Yuna Zarai, yang sering mengharumkan nama Malaysia di luar negara.

“Hatta sebagai rakyat malaysia sangat bangga sebab sekian kalinya Yuna mewakili kita mengharumkan nama Malaysia, tatkala Malaysia penuh dengan berita-berita tak menyenangkan. People all mad we understand.”

Demi mengelakkan kekeliruan di kalangan netizen, Hatta menjelaskan maksud di sebalik posting sebelum ini;

“While Malaysian fans here “ dia penyanyi no 1, oh bukan dia ni penyanyi no satu”- maksud Hatta, kita di sini masih ada lagi melabel labelkan siapa sepatutnya nombor satu sedangkan kelebihan seseorang penyanyi itu tidak boleh nilai berdasarkan siapa nombor 1, itu maksud Hatta.”- ujarnya

Hatta menegaskan, dia tidak sesekali menyebut mana-mana nama dalam posting tersebut. Malah dia tidak menyebut hal ini di mana-mana media.

“Hatta pun tak sekali pun menyebut, tulis atau letak nama Dato Sri Siti Nurhaliza dan tiba-tiba Hatta terus di kecam. Hatta tidak  sebut ini di mana mana media, dan Hatta tak balas mana-mana kecaman sebab Hatta tak perlu jelaskan pada benda yang Hatta tak cakap dan tak buat.”- jelasnya kepada Murai MY

Sementara itu, Hatta mencabar netizen di luar sana jika benar dia ada menyebut nama Siti bolehlah tampil tunjukkan bukti kepadanya.

“Hatta tak tahu dari mana perkataan yang Hatta munculkan nama Dato Siti,  atau ada ke video Hatta cakap cakap directly nama Datuk Siti. Buktikan kalau ada satu nama Datuk Siti dari posting Hatta. Hatta cabar semua netizen. Boleh pergi suruhanjaya komunikasi dan media. Korek cungkil apa Hatta cakap”- katanya.

Akhir sekali, Hatta menitip ucapan buat Siti dan semua peminat dan mendoakan kebaikan kepada semua penyanyi di Malaysia.

“Hatta mendoakan segala kebaikan untuk Datuk Siti dan semua peminat dan Hatta mendoakan juga kebaikan untuk semua penyanyi di Malaysia anda semua ada sesuatu yang hebat yang mewakili bakat dan kebolehan seni tanah air.”


Tom Cruise Pulangkan Semula Tiga Trofi Golden Globes. Kenapa Ya?

Sepanjang kerjayanya, Tom Cruise pernah memenangi tiga trofi Golden Globes. Tetapi sekarang, tiga trofi berprestijnya telah dipulangkan semula kepada penganjur, Hollywood Foreign Press Association (HFPA).

Dilaporkan dari Independent, Selasa (11/5/2021), ketiga-tiga trofi ini telah dipulangkan semula oleh Tom Cruise pada 10 Mei semalam.  Iaitu trofi Pelakon Terbaik yang dimenanginya menerusi Jerry Maguire dan Born on the Fourth of July serta Pelakon Pembantu Terbaik di Magnolia.

Sebelumnya, HFPA dituduh melakukan rasuah dan kurangnya kepelbagaian kaum dalam upacara penganugerahan. Kes itu didedahkan oleh LA Times pada awal 2021.

Seperti diketahui, HFPA telah menunjukkan protes yang kuat kerana tidak ada anggotanya yang berkulit hitam. Bukan hanya pelakon Mission: Impossible  itu sahaja yang memprotes HFPA. Pada tahun 2021 Golden Globes, isu ini malah dilontarkan di pentas oleh dua hos, Tina Fey dan Amy Poehler.

Sejumlah pihak dalam industri hiburan juga telah bersuara. Bos Netflix, Ted Sarandos menulis kepada HFPA bahawa ia menghentikan sebarang aktiviti dengan organisasi itu sehingga ada perubahan yang nyata.

Stesen TV NBC juga menyatakan bahawa ia tidak akan menyiarkan malam puncak acara ini pada tahun 2022. Langkah ini diambil kerana HFPA dianggap tidak dapat melakukan reformasi yang dapat memuaskan kedua-dua studio dan pihak berkepentingan. Stesen TV ini telah menyiarkan Golden Globes sejak tahun 1996.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Privasi Terganggu! Sehun EXO Beri Amaran Kepada Peminat Sasaeng

Berita tidak senang datang dari salah seorang anggota EXO, iaitu Sehun, yang mengakui bahawa dia sering terganggu oleh peminat sasaeng. Dipetik dari ALLKPOP, berita ini disampaikan melalui siaran langsung di platform Instagramnya pada hari Isnin, 10 Mei 2021.

Peminat Sasaeng adalah nama untuk peminat yang mengikuti artis idola mereka, tetapi cenderung berbahaya dan merugikan. Mereka sering membahayakan idola mereka dengan tindakan yang melanggar privasi. Sehun EXO menjadi salah satu idola Kpop yang menyatakan luahannya terhadap tindakan peminat sasaeng dan memberi mereka amaran.

Semasa siaran langsung, Sehun EXO mendapat panggilan berterusan dari peminat sasaeng. Sebenarnya, Sehun EXO mengatakan bahawa dia menerima 100 panggilan sehari tetapi enggan menukar nombor telefon bimbitnya kerana beberapa sebab.

“Tolong, jangan ‘call’ saya lagi. Saya benar-benar mendapat kira-kira 100 panggilan sehari, tetapi saya sengaja tidak menukar nombor telefon saya. Ini kerana saya masih mendapat panggilan semasa menukar nombor saya. Itu lebih menyusahkan, jadi saya tidak mengubahnya, ”kata EXO Sehun, menerusi siaran langsung Instagramnya pada hari Isnin, 10 Mei 2021.

Sebelumnya pada tahun 2014, Sehun EXO pernah membuat amaran kepada peminat sasaeng melalui platform Instagram peribadinya. Pada masa itu dia mengakui bahawa dia sering menerima notofikasi dari telefon bimbitnya, dan itu sangat menjengkelkan dan melanggar privasinya.

“Ini adalah kali pertama dan terakhir saya mengatakan ini. Mengapa saya menerima begitu banyak SMS apabila saya tidak melakukan apa-apa? SMS yang mengandungi nombor pengesahan, pertukaran kata laluan, log masuk dari alamat IP yang berbeza. Sekiranya anda terus melakukan hal tidak masuk akal ini, saya tidak akan berdiam diri, “- tulis Sehun EXO menerusi Instagram @oohsehun.

Sementara itu, EXO dikhabarkan akan kembali dengan mengeluarkan album khas berjudul Don’t Fight the Feeling pada 7 Jun 2021.


Jom Lihat 5 Selebriti Malaysia Yang Beraya Di Luar Negara

Kemeriahannya menyambut lebaran terasa lebih seronok apabila menyambut bersama keluarga dan insan tersayang. Walaupun tahun ini sekali lagi kita beraya dalam keadaan Perintah Kawalan Pergerakkan (PKP), namun perasaan beraya di negara sendiri pasti menjadi lebih seronok.

Di sini kami senaraikan 5 selebriti Malaysia yang beraya diluar negara bagi menyamput Aidilfitri 2021.

Raja Ramilah Begum Raja Mohammad atau lebih dikenali sebagai Raja Ilya merupakan seorang pelakon, model dan usahawan Malaysia. Beliau terkenal menerusi watak Azura Hanim dalam filem Suamiku Encik Perfect 10 dan Inspektor Shakila dalam siri drama Gerak Khas.

Dia kini menetap dan beraya di Perth apabila berkahwin dengan seorang ahli perniagaan warga Australia, Trent Garrett pada 23 Disember 2018 yang lalu.

Sharifah Nurul Sakinah binti Syed Abu Bakar Al-Khaired ialah seorang pelawak, pelakon dan pengacara Malaysia. Pada tahun ini dia memutuskan untuk berpindah ke negara luar susulan daripada masalah yang telah dialami sejak beberapa tahun kebelakangan ini iaitu penyakit Attention-Deficit Hyperactivity Disorder atau ADHD.

Ibu kepada seorang cahaya mata itu meluahkan, dia nekad untuk berhijrah ke luar negara bagi meneruskan rawatan masalah kesihatan mental berkenaan.

Zahirah dilahirkan di Kuala Lumpur dan dibesarkan di Sheffield, London dan Perth, Australia. Pada Februari 2020, Zahirah berkahwin dengan Aiman Hakim Redza dan dikurniakan seorang cahaya mata sulung bernama Isaac Raees. Tahun ini Aidilfitri disambut di luar negara bersama suami dan keluarga Zahirah yang menetap di Perth.

Deja Moss sebelum ini pernah mendedahkan bahawa dia sudah bergelar isteri kepada seorang ahli perniagaan, Maher Khani.

Deja atau nama sebenarnya, Sharifah Hadijah Wan Moss berkata, majlis pernikahan dengan lelaki berketurunan Amerika-Syria itu berlangsung di Chicago, Amerika Syarikat (AS) pada Jun 2019. Kini Deja berada di sana dan menyambut Aidilfitri bersama suaminya.

Personaliti TV, Nur Hidayah Abu Bakar atau lebih dikenali sebagai Dayah Bakar sudah setahun tinggal berjauhan dengan suaminya, Kapten Hanif Hamidi yang ditugaskan untuk berkhidmat di Australia. Kini Dayah memutuskan untuk menetap bersama suaminya di Australia dan tahun ini merupakan tahun pertama dia beraya di sana.

Walaupun berjauhan dengan negara sendiri, diharapkan Aidilfitri tahun ini dapat disambut dengan meriah dengan cara norma baharu. Bagi yang tidak boleh rentas daerah dan negeri, jangan lupa untuk membuat panggilan video bersama keluarga di kampung!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[TEMUBUAL EKSKLUSIF] 4 Penyanyi Baharu Indigital Music Teruja Buat Persiapan Aidilfitri

Label Indigital Music sejak tahun lalu telah memperkenalkan beberapa muka baharu di dalam industri muzik. Penyanyi-penyanyi muda ini bukan sahaja memiliki pakej yang lengkap, malah mempunyai forte tersendiri.

Murai.my berkesempatan untuk menemubual sebahagian besar penyanyi baharu Indigital Music terdiri daripada Syahmi Irfan, Aliff Iskandar, Syafiq Naser dan Killa Driz di majlis berbuka puasa anjuran label itu baru-baru ini. Kesemua mereka ternyata meluahkan rasa teruja untuk menyambut Aidilfitri esok apatah rata-rata ini merupakan pengalaman pertama bergelar sebagai seorang selebriti.

Biarpun dalam pelaksanaan Perintah Kawalan Pergerakan (PKP) yang ketiga dan norma baharu, namun adat, kewajipan serta persiapan serba sederhana tetap dilakukan oleh mereka. Ikuti temubual eksklusif Murai.my bersama empat penyanyi kacak Indigital Music ini.

Syahmi Irfan : Perbezaan itu tak banyak sangat. Saya setiap tahun memang akan balik kampung memandangkan lokasi pun di dalam Selangor juga. Cuma dari segi kerjaya memang ada beza. Sebelum ini saya sibuk membuat latihan sebagai atlet sekarang ini terikat pula dengan jadual belajar dan promosi lagu. Boleh dikatakan bertukar 360 darjah.

Killa Driz : Tahun ini, memang berbeza sebab walaupun saya dah lama menyanyi tetapi kali ini berbeza sebab saya bertuah dapat bernaung di bawah Indigital Music. Macam ada yang tahu, sebelum ini saya pernah ditipu. Jadi bila dapat sertai Indigital, saya memang gembira dapat pengurus yang bagus dan saya takkan ditipu lagi, Insyallah.

Aliff Iskandar: Sebenarnya banyak perbezaan daripada saya tidak dikenali sehinggalah kini dikenali. Terlalu banyak untuk diungkapkan. Jadi terima kasih, terima kasih kerana menyokong saya.

Syafiq Naser : Kalau dulu, sebelum raya tak ada apa sangat. Tahun ini agak berbeza saya dah mula sibuk dengan pelbagai penggambaran dan promosi sepanjang ramadan dan sebelum raya. Saya pun masih setahun jagung, tak adalah sibuk sangat seperti selebriti lain.

Syahmi Irfan : Setakat ini tiada lah yang sampai nakal-nakal. Saya layan sahaja peminat termasuk buat mereka yang ingin bergambar .

Killa Driz : Kalau DM itu adalah. Yang komen baik saya memang akan selalu cakap terima kasih dan balas bagi emoji macam itu, Yang mana nakal itu, saya tak layan dan tak balas. Saya masih baru dengan Indigital dan muda lagi jadi saya tak nak ambil peluang ini untuk mengambil kesempatan atas nama baik label.

Aliff Iskandar : Alhamdulillah, saya tidak pernah mendapat komen nakal daripada peminat mahupun orang sekeliling. Semuanya positif dan banyak sokong saya walaupun kadang-kadang saya kecewa mereka akan datang beri semangat mengenai perjalanan dunia seni.

Syafiq Naser : Setakat ini jarang la berlaku sebab respond mereka rata-rata saya anggap macam kawan kawan

Syahmi Irfan : Dua pasang iaitu warna ungu dan kuning. Mungkin raya perrama saya akan mengenakan Baju Melayu berwarna kuning.

Killa Driz: Saya tahun ini hanya 3 pasang baju sahaja.

Aliff Iskandar : Tahun ini saya sediakan 2 pasang baju raya. Saya suka OOTD jadinanti tengok baju warna apa saya pakai, kita raya sama-sama.

Syafiq Naser : Tahun ini, saya tak beria sangat sebab macam dah boleh agak dengan keadaan apa yang berlaku sekarang. Jadi baju raya tahun ini ada dalam 2 pasang sahaja. Bolehlah pakai untuk bergambar dengan kawan-kawan serumah.

Syahmi Irfan : Saya pernah beratur sehingga tiga kali ketika hendak ambil duit raya daripada makcik. Dia ini jenis pelupa tapi akhirnya saya yang terkena balik sebab dia bagi sampul kosong.

Killa Driz : Kenangan yang paling seronok adalah masa saya umur 12 tahun, main mercun dengan semua saudara-mara  saya  dekat luar rumah arwah nenek saya. Sampai sekarang, setiap tahun saya akan hubungi saudara-mara saya dan tanya pasal mercun, tapi tiada rezeki tahun ini.

Aliff Iskandar : Kenangan raya yang tak boleh saya lupakan bila malam raya.Masa itu  umur saya 12 tahun.Semua ahli keluarga tengah main mercun saya dengan abang sahaja yang main bola tengah-tengah malam depan rumah.Tiba-tiba saya tertendang sampai kena tingkap dan pecah.Apa lagi? Ayah kejar dengan selipar dia yang keras itu .Dua hari juga tidur dekat rumah nenek tak balik.Nasib baik rumah nenek dekat depan rumah.

Syafiq Naser : Pernah satu tahun haritu saya tiada mood untuk beraya sebab saya tak ada baju raya.Jadi saya tak keluar bilik pun. Konon merajuk. Masa itu pula sibuk dengan peperiksaan akhir sebab masih belajar.Bila diingatkan balik macam serba salah pula, ‘spoil’ semua mood ahli keluarga sebab saya.

Syahmi Irfan : Tart Nenas. Sebenarnya saya tak suka sangat Tart Nenas tapi pernah cuba sekali masa jemputan rumah terbuka. Tiba-tiba jadi kegemaran pula .

Killa Driz : Kuih kegemaran saya adalah Almond London. Setiap tahun,saya wajib beli dan kalau saya beraya dekat rumah orang memang saya cari kuih itu. Saya tak minat sangat coklat sebenarnya, tapi kuih itu memang kegemaran saya.

Aliff Iskandar :  Kuih raya paling saya suka memang akan cari biskut Almond London.Beraya dekat rumah orang pun memang akan cari kuih itu dulu.Saya jenis yang suka coklatj adi memang pilihan utama Almond London.

Syafiq Naser : Saya suka Tart Nenas yang ‘crunchy dan Semperit yang mempunyai lemak susu cair di mulut. Sedapnya!

Syahmi Irfan : Dikala kes Covid semakin meningkat hingga mencapai angka 4 ribu, saya harap kita semua dapat patuhi SOP yang ditetapkan. Meskipun Syawal dalam norma baharu, ‘mood’ raya itu mesti kena teruskan walau beraya secara kecil-kecilan kali ini. Kita jaga kita.

Killa Driz : Saya cuma harap semua orang boleh memberi kerjasama untuk mengikut SOP dan sentiasa bersabar. Walaupun tahun ini penuh dengan cabaran, saya yakin kalau kita semua bekerjasama untuk duduk di rumah dan mengikut SOP jika perlu keluar, Insyaallah kita boleh putuskan rangkaian COVID.

Aliff Iskandar : Bagi saya, PKP 3.0 ini tiada banyak benda yang kita boleh bincangkan.Ini usaha kerajaan untuk cuba mengurangkan kes Covid-19..Tetapi saya sedikit kecewa dan sedih sebab tak dapat nak beraya dengan keluarga.Tak banyak yang kita boleh buat hanya perlu mengikut arahan dan juga SOP demi keselamatan orang tersayang.

Syafiq Naser : Pengumuman mengejut yang dibuat oleh kerajaan memang kita tak boleh jangka. Tapi melihat kepada keadaan semasa, angka pesakit yang semakin meningkat, kita sebagai rakyat haruslah prihatin dan berganding bahu menjaga diri kita sendiri supaya sama-sama dapat mengurangkan dan melandaikan graf bilangan pesakit Covid di negara kita ini. Patuhi semua SOP yang telah ditetapkan dan jangan pentingkan diri,nasihat antara satu sama lain. Tidak mengapa, Insyaallah kalau berpeluang, tahun akan datang kita boleh beraya lagi. Sama-sama kita bersatu padu dalam menangani Covid-19 ini.

Syahmi Irfan : Selamat menyambut Hari Raya Aidilfitri Maaf Zahir dan Batin. Meskipun kita tidak dibernarkan beraya di kampung, mood raya pastikan ‘On’ sebab raya cuma setahun sekali.

Killa Driz : Selamat hari raya! Maaf zahir dan batin, saya harap tahun depan kita semua boleh beraya bersama-sama dan ‘enjoy’!

Aliff Iskandar : Hari raya pada kali ini saya ak ucapkan selamat hari raya Aidilfitri, maaf zahir batin kepada semua yang menyambut terutamanya khas kepada pembaca Murai.my semoga raya kali ini menjadi penuh bermakna walaupun dimana kita berada dan selalu berhati-hati apabila kita berjumpa serta bersosial semasa aktiviti raya.

Syafiq Naser : Saya Syafiq Naser ingin mengambil kesempatan untuk menyusun sepuluh jari jika ada salah silap dan terlanjur kata walaupun kita tidak mengenali antara satu sama lain. Ampun dan maaf harap dipinta. Terima kasih kepada semua yang telah menyokong saya sepanjang saya berada di dalam industri. Doakan saya supaya lebih maju dan berjaya di masa hadapan. Selamat Hari Raya Aidilfitri semua!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mengamuk Di Lokasi Penggambaran, Tom Cruise Beri Penjelasan

Mengimbas kembali pada bulan Disember tahun lalu, rakaman audio aktor antarabangsa terkenal, Tom Cruise yang mengamuk selepas mendapati beberapa orang kru produksi tidak mematuhi protokol kesihatan COVID-19.

Melalui temu bualnya bersama Empire Magazine, kini aktor dan produser berusia 58 tahun itu melihat kembali mengapa dia merasakan perlu untuk mengatakan apa yang dia katakan.

“Saya katakan apa yang saya perlu katakan. Ada banyak perkara yang dipertaruhkan pada saat itu. Saya meminta kru tertentu sahaja meninggalkan set penggambaran, dan bukanlah kepada seluruh krew produksi.”-Tom Cruise

Tom Cruise turut menjelaskan bagaimana penggambaran “tidak ditutup” walaupun dalam pandemik.

“Dan kini kami sambung melakukan penggambaran. Pelbagai emosi berada di dalam fikiran saya. Dan apabila seluruh krew mengetahui untuk mula menjalankan penggambaran,  ia memberikan kelegaan yang sangat besar dan sangat beremosi.”-Tom Cruise

Melalui rakaman audio, suara Tom Cruise dapat didengari sedang memberi amaran kepada kru produksi yang dilaporkan tidak mengikuti peraturan penjarakan sosial (social distancing).

“Saya tidak mahu melihatnya lagi (pelanggaran SOP COVID-19), jika saya melihat anda lakukan perkara itu lagi, anda akan hilang pekerjaan dan jika saya lihat terdapat kru lain yang melakukannya, anda juga akan hilang pekerjaan.

Tiada maaf buat kalian, anda boleh meminta maaf dengan mereka yang kehilangan kerja dan kehilangan rumah kerana industri kita tidak boleh berjalan ketika ini.”- Tom Cruise

Dikhabarkan, audio tersebut telah dirakam oleh salah seorang saksi yang berada di tempat kejadian sebelum tular di media sosial.


Taylor Swift Cipta Rekod BRIT Awards, Tampil ‘Stylish’ Julang Trofi Tertinggi

Penyanyi antarabangsa terkenal, Taylor Swift mencipta sejarah peribadi serta penganjuran Anugerah Muzik British, BRIT Awards 2021 apabila dinobatkan sebagai penyanyi wanita pertama menerima trofi Ikon Global yang diadakan pada Selasa.

Bukan itu sahaja, Swift turut melakar sejarah sebagai selebriti bukan kelahiran United Kingdom (UK) pertama menerima pengiktirafan tersebut sepanjang 10 tahun penganjuran BRIT Awards. Sebelum ini, hanya tiga penyanyi sahaja yang pernah diberikan anugerah khas itu, Elton John (2014), David Bowie (2016), dan Robbie Williams(2017).

Anugerah itu diberikan buat Swift atas pencapaiannya mengungguli carta album UK sebelum ini selain mempunyai pengaruh global tersendiri menerusi bakat nyanyiannya.

Ketika di acara berprestij tersebut, Swift turut ‘melaram sakan’ dengan busana berwarna perak seakan meraikan kejayaannya merangkul trofi khas itu sekaligus mencuri perhatian ramai peminat. Sekadar info, dalam BRIT Awards Swift pernah memenangi anugerah penyanyi wanita solo antarabangsa terbaik pada tahun 2015.


Dikritik Tidak Beri Sumbangan COVID-19 Di India, Ini Reaksi Amitabh Bachchan

Menerusi catatan panjang di blog rasminya, bintang Bollywood, Amitabh Bachchan memberi reaksi terhadap komen-komen mengenai tiada pertolongan oleh selebriti dalam pertarungan COVID-19.

Amitabh Bachchan bercakap mengenai bagaimana selebriti dikritik kerana tidak menghebahkan sumbangan mereka pada waktu-waktu sukar. Dia menyatakan bahawa dia dan keluarga sukar untuk mengalah terhadap tekanan di media sosial.

“Komen menjijikkan dan penderaan setiap hari membuatkan sumbangan atau usaha mereka dilakukan dalam diam. Hanya penerima yang tahu dan itulah akhirnya”- Amitabh Bachchan

Walaupun aktor tersebut tidak bercakap mengenai sumbangannya, dilaporkan bahawa dia telah menyumbangkan sebanyak Rs 2 juta untuk kemudahan COVID-19 di Delhi.

Walaupun berasa malu untuk menyenaraikan sumbangannya sewaktu pandemik COVID-19, Amitabh Bachchan menyatakan bahawa dia harus melakukannya untuk melawan komen tidak menyenangkan yang diterimanya.

Amitabh Bachchan kemudian menyenaraikan sumbangan yang dilakukannya sewaktu pandemik COVID-19.

“Lebih daripada 1500 pinjaman bank para petani diselesaikan oleh dana peribadi saya dan menghalang mereka daripada bunuh diri. Mereka yang tidak dapat hadir untuk formaliti diangkut dengan kereta api, semuanya dengan perbelanjannya.”

“Menyediakan makanan untuk lebih daripada 400,000 orang yang mendapat gaji harian di negara in selama sebulan. Memberi makan hampir 5000 orang di bandar untuk makan tengah hari dan makan malam setiap hari, menyediakan topeng pelitup muka, unit PPE kepada pejuang barisan hadapan, Hospital Polis dalam ribuan melalui dana peribadi.”

“Saya menempah keseluruhan kereta api dari Mumbai ke UP untuk membawa 28000 penumpang pendatang tanpa sebarang kos di atas perbelanjaan saya.. Dan ketika Negeri menghalang kereta api masuk ke Negeri mereka dan membatalkan kereta api.. saya segera menyediakan 3 pesawat Indigo Airline dan menerbangkan hampir 180 pendatang dalam setiap penerbangan ke UP dan Bihar dan beberapa ke Rajasthan dan J&K.”- Amitabh Bachchan

Amitabh Bachchan turut menulis bahawa dia juga telah mengatur 20 ventilator untuk Brihanmumbai Municipal Corporation, dan menyumbang untuk sebuah fasiliti yang didirikan di Rakabganj Sahib Gurudwara.

Selain itu, Amitabh Bachchan turut menyumbangkan seluruh Pusat Diagnostik yang dibuka di Bangla Sahib Gurudwara di Delhi melalui Pengurusan Delhi Sikh Gurudwara, dan mengambil anak angkat dua orang kanak-kanak yang kehilangan ibu bapa mereka disebabkan COVID-19, dan akan membiayai pendidikan mereka sehingga gred 10.

Di akhir penulisannya, dia menyimpulkan bahawa ianya bukanlah satu “pertengkaran” tetapi ianya sesuatu yang harus dicontohi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kembar Sayang” – Lucinta Luna Dakwa Hamil Anak Kembar?

Nama selebriti Indonesia sensasi Lucinta Luna kembali mencetuskan kontroversi sejak beberapa minggu yang lalu apabila Lucinta yang juga merupakan seorang transgender mendakwa dirinya kini hamil.

Dalam pada itu,ketika ramai yang tertanya mengenai jantina anaknya yang bakal lahir, Lucinta atau nama sebenarnya Muhammad Fatah memberi bayangan bahawa di saat ini dia sedang menghamilkan sepasang bayi kembar.

“@iyainiariq_kembar sayang,” jawab Lucinta

Malah menerusi beberapa hantaran terbaharu nya, Lucinta turut ‘menggelarkan’ bayi di dalam kandungannya sebagai Fattah dan Fatimah selain berseloroh mahu menjadi besan kepada pasangan selebriti media sosial terkenal, Aurel Hermansyah dan Atta Halilintar.

A post shared by LUCINTALUNA (@lucintaluna_manjalita)

Terdahulu,seorang doktor yang dikenali sebagai Arifandi Sanjaya menjelaskan bahawa keputusan positif kehamilan yang diperoleh Lucinta itu boleh diperolehi oleh sesiapa sahaja sama ada lelaki, perempuan mahupun transgender.Malah, doktor itu turut tidak menolak hormon tersebut terjadi kerana simptom beberapa penyakit termasuklah kanser testis.


Jinwoon 2AM “Sekolahkan” Haters Yang Komen Mengenai Kisah Hubungannya Masa Lampau

Ahli kumpulan 2AM itu baru-baru ini telah memuat naik foto terbarunya di Instagram, Walaupun foto yang diambil kelihatan segar dan optimis, para haters membuat keputusan timing tidak sesuai disebabkan kehidupan peribadi Jinwoon.

Sebelum ini, Jinwoon dan bekas kekasihnya, ahli kumpulan Nine Muses, Kyungri mengesahkan bahawa hubungan mereka telah putus setelah terjalin selama 4 tahun. Jadual kerja yang sibuk menjadi alasan di sebalik perpisahan mereka, dan berita ini telah disahkan oleh kedua-dua agensi mereka. Walaupun perpisahan ini mungkin masih baru, kedua-duanya kelihatan sudah move on dan aktif di media sosial masing-masing.

A post shared by Jeong jinwoon (@jinwoon52)

Walaupun foto Jinwoon diatas sama seperti foto lain yang dimuatnaik, foto itu kelihatan tidak sesuai dengan netizen tertentu yang memberikan komen mengenai timing foto dan hubungannya dengan Kyungri.

“Anda baru sahaja berpisah dengan teman wanita anda selama 4 tahun, yang menanti anda semasa anda berkhidmat dalam khidmat ketenteraan. Anda tidak mempunyai budi bahasa dan nampak tidak menyenangkan untuk anda memuatnaik foto diri anda tersenyum.”-Komen Netizen

Walaubagaimanapun, Jinwonn kembali membalas komen jahat netizen dengan respon yang paling sopan.

“Saya tidak kenal siapa anda, tapi hello. Ini adalah tempat untuk kerja saya dan untuk saya berkomunikasi. Jika anda mempunyai sesuatu yang mahu dibicarakan secara peribadi, sila direct kepada saya secara peribadi. Tetapi jika anda ingin membincangkan sesuatu yang anda tidak tahu, sila tahan diri dari bercakap.”-Jinwoon

Mengimbas kembali pada bulan November 2019, Jinwoon dan Kyungri mengesahkan hubungan mereka dan mengakui bahawa mereka telah berpacaran sejak tahun 2017. Hubungan percintaai mereka sangat disukai oleh ramai, yang menjadikan berita perpisahan mereka telah mengejutkan semua orang.


Cerpen Popular, Bebenang PKP Anis Kini Diadaptasi Sebagai Telefilem Khas Raya

Pernah ditulis sebagai sebuah cerpen dan mendapat sambutan yang menggalakkan, kisah seorang remaja perempuan terkandas dalam situasi Perintah Kawalan Pergerakan pertama (PKP 1.0) telah diadaptasikan sebagai sebuah telefilem khas yang akan ditayangkan pada Syawal ini.

Menceritakan mengenai bagaimana Anis Kemboja terpaksa meneruskan hidup menjaga anak majikannya yang masih kecil merupakan intipati utama dalam telefilem Bebenang PKP Anis yang pastinya memberikan perspektif berbeza buat penonton pada hari raya ketiga kelak.

Tanpa ada pengalaman menjaga kanak-kanak, Anis juga terpaksa berhadapan dengan kerenah mereka memandangkan tuan rumah ‘tersangkut’ di Indonesia akibat pintu sempadan yang ditutup serta merta ketika itu.

Bagi Nana Mohd Rom,penerbit Indigital Sdn. Bhd ini menganggap jalan kisah yang berlaku kepada Anis sangat menarik perhatian ditambah pula dengan apa yang berlaku ketika itu merupakan fenomena asing buat semua rakyat Malaysia.

“Sejak awal lagi kita memang tertarik dengan jalan cerita yang ditulis oleh Dr. Ummu Hanie yang diangkat daripada sebuah kisah benar. Bayangkan pada ketika dunia dilanda pandemik Covid19, keadaan yang berlaku di luar jangkaan.

“Tidak ada siapa yang pernah mengalami situasi seperti ini. Ada yang tersangkut di serata tempat dan tak kurang juga yang terpisah dengan keluarga dan sebagainya. Jalan cerita begini amat menarik perhatian dan kita visualkan menerusi telefilem ini,” kata Nana kepada Murai.my

Ditayangkan di TV Al-Hijrah pada 15 Mei 2021 jam 9 malam, Bebenang PKP Anis yang diarahkan oleh Shuhaimi Zulkefli ini membariskan nama-nama popular seperti Muna Shahirah, Shafie Naswip, Fauzi Nawawi, Lisadawati dan ramai lagi.

Penggambaran yang dilakukan di sekitar Kuantan, Pahang ini dilakukan sekitar penghujung tahun lalu berkisahkan tentang Anis (Muna Shahirah) yang terpaksa menjaga dua orang anak Puan Zue kerana pembantu rumah melarikan diri.

Wanita tersebut pula terpaksa ke luar negara atas urusan kerja namun disebabkan PKP membuatkan dia terpaksa mengambil alih tugas sebagai ‘ibu bapa’ segera. Konflik bertambah apabila abangnya Amar (Shafie Naswip) bermasalah dengan ibu bapanya (Fauzi & Lisdawati). Namun takdir PKP yang ketika itu membuatkan hubungan mereka semakin baik dari sehari ke sehari.

“Kisah Anis ini sangat menarik untuk dikupas. Dia bukan sahaja terpaksa menjaga anak orang secara tiba-tiba tetapi juga terpaksa berhadapan dengan masalah keluarga. Dalam masa yang sama Anis juga ada cita-cita untuk menyambung pengajian keluar negara.

“Untuk pengetahuan semua, kisah Anis ini pernah ditulis sebagai sebuah cerpen dan menadapat sambutan yang menggalakkan. Ini yang memberikan nilai tambah kepada telefilem ini,” tambah Nana yang turut berterima kasih pada TV Al-Hijrah

Sebagai info,Bebenang PKP Anis telah mendapat dana daripada Program OTT/TV (Perlaksana) dan Perbadanan Kemajuan Filem Nasional Malaysia (FINAS).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[TEMUBUAL EKSKLUSIF] Hatta Dolmat Nasihati Netizen, Jangan Hidup Seperti ‘Lalat’

Mengambil langkah untuk hanya berdiam diri selepas teruk dikecam netizen, pereka fesyen terkenal Hatta Dolmat telah membuktikan dirinya tidak mudah melatah. Hatta tidak memberi apa-apa respon kepada komen dari netizen, kerana dia akui ini akan memburukkan lagi keadaan.

Seperti yang dilaporkan oleh Kosmo, Hatta menerima kecaman hebat netizen selepas didakwa bersikap seperti ‘lalang’ apabila kini tidak lagi mengakui Datuk Seri Siti Nurhaliza sebagai penyanyi nombor satu tanah air

Murai MY cuba menyelami perasaan jejaka berusia 38 tahun ini untuk mengulas lebih mengenai isu yang menimpa dirinya baru-baru ini.

Hatta faham kita semua marah, pasal PKP, Covid dan sebagainya. Ketika posting Hatta keluar, pada masa itu Datuk Siti juga di kecam. Tapi netizen tidak boleh menuduh membabi buta, tapi tengok intipati sebenar posting Hatta. Jangan repost dan kecam tanpa tahu apa punca. Ia seperti fitnah dan pertuduhan.

Hatta tak respon pada kecaman ini sebab Hatta anggap ia keluar pada masa yang salah. Andai kata tulisan Hatta mewujudkan kekeliruan dan rasa tak puas hati netizen, di kesempatan ini Hatta mohon maaf untuk kekeliruan atau salah faham.

Tapi untuk minta maaf sebab atas pertuduhan untuk nama Datuk Siti, Hatta rasa ia tidak berasas.

Apa pun Hatta ingin nasihatkan kepada semua netizen di luar sana, kita jangan hidup seperti lalat, hari ini seorang sebarkan fitnah, semua hurung semua ikut hurung. Jika salah fakta jika tidak betul pun turut sama menghurung tanpa tahu apa punca.

Dengan tuduhan dan fitnah seperti ini ia terus lupa kebaikan Hatta pernah buat pada Malaysia untuk terus lupa kebaikan kita. Hatta harap kita pulihkan jiwa kita, buang rasa kebencian, pastikan apa kita nak cakap kita tahu apa punca dan fakta sebenar.

Jangan menuduh membabi buta. Apa pun hatta dah maafkan semua pada Hatta bulan ramadan dan pengakhiran ramadan ini Hatta terima setiap baik yang Allah bagi dan buruk yang Allah bagi pada Hatta.

Semalam Hatta di puja sebab Malaysia Book of Record. Esok lusa di caci maki sebab pertuduhan dan fitnah yang tidak berasas

Allah nak tengok macam mana Hatta react dengan perkara ini. Alhamdulillah Hatta tenang saja. Dapat selesaikan segala kerja untuk hari raya dengan baik dan Hatta harap kan perkara ini tak perlu di panjangkan sebab ia seakan virus jahat dalam diri. Jika kita ikutkan gelodak hati ia akan menjadi-jadi.

Pilihlah nak jadi netizen yang berfikiran rational atau yang yang sentiasa berfikir ke arah kebaikan


KKMM Umum Panggilan Percuma Ke Semua Rangkaian Bermula 10 Malam Ini

Berita baik buat semua yang tak dapat pulang ke kampung untuk menyambut hari lebaran. Hari ini di laman Facebook, Kementerian Komunikasi dan Multimedia Malaysia,  mengumumkan yang mana syarikat telekomunikasi akan menawarkan  kemudahan panggilan percuma.

Syarikat telekomunikasi yang menawarkan panggilan percuma ini adalah termasuk Celcom, Digi, Maxis, REDtone, TM Unifi, TIME dotCom, Tune Talk, U Mobile, Yoodo dan juga YES.

Seperti yang disebut dalam kenyataan media, panggilan percuma ini ditawarkan ke semua rangkaian dalam negara bermula 10 malam 12 Mei 2021, sehingga 10 pagi 13 Mei 2021.

Dalam pada itu, pihak Kementerian juga berharap kemudahan ini sedikit sebanyak dapat membantu rakyat Malaysia untuk terus berhubung dan mengeratkan silaturahim dengan keluarga dan rakan taulan. Ini kerana aktiviti ziarah-menziarah tidak dibenarkan ketika PKP yang berkuatkuasa sehingga 17 Jun 2021.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


11 Pelakon Korea Wanita Yang Bergelar Master Hingga PhD

Kesibukan pelakon Korea tentu akan menjadi lebih sukar sekiranya mereka perlu membahagikan masa mereka dengan kerjaya dan juga pendidikan. Namun mereka tetap bersyukur kerana mendapat pendidikan yang lebih cemerlang. Jarang sekali antara mereka ini mengambil keputusan untuk berhenti separuh jalan kerana kesibukan aktiviti seharian mereka.

Berikut adalah senaraikan beberapa pelakon Kpop wanita yang dapat mengimbangkan masa antara kerjaya dengan pendidikan. Setelah mendapat Ijazah Sarjana Muda kemudian melanjutkan pelajaran ke peringkat seterusnya, ada juga antara mereka ini yang mengajar di universiti yang berprestij.

Siapakah pelakon yang kami maksudkan? Jom kita tengok!

Pelakon wanita, Kang Han Na yang akan muncul dalam drama ‘My Roommate Is A Gumiho’ ini sudah memiliki gelaran Master. Dia belajar di Chung-Ang Universiti dalan jurusan teater, sama seperti ketika dia memperoleh Ijazah Sarjana Muda di universiti yang sama.

Pelakon jelita ‘Namoo Actors’ ini telah memperoleh Master dari Universiti Dongguk dalam jurusan Seni Dan Persembahan. Sebelum ini, pelakon yang dilahirkan pada 4 Mac 1986 ini telah pun memperoleh Ijazah Sarjana Muda di universiti yang sama dalam jurusan teater. Pada masa ini, dia masih mempertimbangkan tawaran utnuk memainkan drama ‘Office Romance’.

Mereka yang menonton drama korea ‘Beyond Evil’ ini pasti mengenali pelakon tomboy ini. Mengenai pendidikannya, Kim Shin Rok memiliki Ijazah Sarjana Muda dalam jurusan Geografi di Seoul National Universiti.

Kemudian, dia melanjutkan pelajaran bagi memperoleh Master yang bersesuaian dengan kerjayanya di Universiti Hanyang, dalam jurusan Kimia Teater dan Filem. Dengan memperkuatkan lagi pengetahuannya, dia belajar di Korea National University of Arts dalam bidang lakonan.

Pelakon wanita yang muncul dalam drama ‘High Class’ ini ternyata mempunyai gelaran Master dari Universiti Dongguk dalam jurusan Teater dan Filem. Sebelum ini, dia juga telah memperolehi Ijazah Sarjana Muda dari universiti yang sama.

Cho Yeo Jeong juga pernah mengajar di Baekje Universiti of Arts. Pelakon terkenal, Kim Do Geon juga adalah merupakan salah seorang pelajar Cho Yeo Jeong.

Oh Na Ra merupakan seorang pelakon Korea yang dilahirkan pada 26 Oktober 1974, dia mengajar di  Baekseok Universiti dalam jurusan Muzikal selama lebih kurang 10 tahun. Sebelum ini dia telah memperoleh Master di Dankook Universiti dalam jurusan yang sama seperti yang diajarnya.

Pelakon wanita yang bakal muncul dalam drama ‘Racquet Boys’ ini juga pernah mengajar di Kaywon Preliminary High School. Pengalamannya diperoleh ketika dia belajar di Kyung Hee University dalam jurusan Dance tahun keempat. Salah seorang pelajarnya adalah Cho Seung Woo.

Pelakon yang akan muncul dalam drama ‘Cliffhanger‘ ini adalah pemegang gelaran Master sama seperti pelakon Oh Na Ra. Dia adalah lulusan dari jurusan filem di Universiti Dongguk . Sebelum ini dia telah pun mendapat Ijazah Sarjana Muda dari universiti dan jurusan yang sama.

Pelakon wanita yang berusia 51 tahun ini merupakan seorang alumni universiti yang berprestij iaitu Universiti Dongguk dalam jurusan Teater, manakala untuk Master yang diperolehinya dari Sungkyunkwan Universiti dalam jurusan kewartawanan.

Pada tahun 2001, dia berkesempatan mengajar di tempat di mana dia bersekolah iaitu di Sungkyunkwan Universiti dalam Fakulti Seni Visual dan Lakonan.  Pelakon yang bakal muncul dalam drama ‘Juvenaile Judgement’ ini telah memulakan kerjaya lakonannya pada tahun 1986.

Isteri kepada pelakon Jisung ini, Lee Bo Young juga tidak ketinggalan dalam hal pendidikan. Dengan memperoleh gelaran Master yang dipegangnya dari Kongju National Universitydalam jurusan Pentadbiran Perniagaan, dia juga terus belajar dengan mengikuti program Sarjana Muda di Seoul Women’s Universiti untuk jurusan Korean Languange and Literature.

Setelah memperoleh Ijazah Sarjana Muda, dia juga memiliki Master dalam jurusan yang sama. Jangan lupa untuk menyaksikan lakonan Lee Bo Young dalam drama ‘Korea Mine’.

Pelakon YG Entertainment ini merupakan alumni untuk jurusan Teater dan Filem di Universiti Chung-Ang dan untuk gelaran Master diperolehinya adalah dari jurusan Komunikasi dan Kewartawanan.

Ada laporan mengatakan, dia telah mengesahkan penyertaannya dalam filem korea ‘The Moon’ (judul sementara). Gandingan bersama Do Kyung Soo dan Sol Kyung Gu.

Adakah anda masih ingat ratu Sunwon dalam drama korea ‘Mr Queen‘?. Pendidikan terakhir pelakon J Wide Company ini adalah Doktor Falsafah dalam jurusan Kewartawanan dari Korea  Universiti. Sebelum ini dia memperoleh Master dalam jurusan yang sama di Chung-Ah Universiti.

Pada tahun 1999, dia berpeluang mengajar di universiti yang sama dalam jurusan teater. Ada sumber yang mengatakan, Bae Jong Ok juga membuka sebuah sekolah lakonan yang diberi nama BJO Institute.

Akhir sekali, Lee In Hye yang merupakan salah seorang pelakon dalam drama korea ‘Graceful Friend’, adakah andamasih ingat? Pada usia 41 tahun, dia telah pemegang gelaran PhD untuk jurusan kewartawanan dari Korea Universiti dan pada yang sama dia juga telah memperoleh Master.

Dia juga belajar di Seoul Art College untuk jurusan Seni Kecantikan. Dia memiliki banyak pengalaman mengajar mulai dari Februari 2009 dan salah satunya adalah Kyungsung Universiti untuk jurusan filem pada bulan Mac 2018 hingga sekarang.

Untuk menjadi seorang pelakon yang hebat serta perlu berhadapan dengan jadual yang sibuk sama sekali tidak menghalang mereka untuk terus mendapatkan pendidikan yang tinggi. Jadi, dari 11 pekakon wanita yang kami senaraikan ini, yang mana satukah yang menjadi kegemaran anda? Mereka hebat bukan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aktres Palestin Maisa Abd Elhadi Terkena Peluru Ditembak Israel

Aktres cantik dari Palestin Maisa Abd Elhadi dilaporkan cedera semasa demonstrasi pada hari Ahad (9/5/2021) di Haifa, Israel. Bintang dari filem Baghdad Central iaitu sebuah filem yang ditayangkan di Venice Film Festival, Gaza Mon Amour, mengalami luka dari kesan tembakan.

A post shared by Maisa Abd Elhadi (@maisaabdelhadi)

Dilaporkan dari The Hollywood Reporter melaporkan bahawa Elhadi mengambil bahagian dalam demonstrasi menentang keputusan mahkamah Israel yang membenarkan pihak berkuasa mengusir orang Palestin di Sheikh Jarrah, Yerusalem Timur.

Pelakon itu mengucapkan terima kasih kepada semua orang yang membantu dan merawatnya sambil menambah bahawa dia kini dalam keadaan baik, tetapi kaki mengalami kecederaan.

Dalam posting kedua, dia mengatakan bahawa dia terluka terkena peluru. Kisah ini dimuat semula ke suapan Instagram yang menyatakan bahawa dia ditembak dengan peluru hidup.

Keadaan di Sheikh Jarrah kini menjadi topik perbincangan di seluruh dunia. Perkara yang sama disuarakan oleh Dua Lipa yang menulis, “Dunia mesti sama-sama campur tangan dan menghentikan ini.”

Sementara itu, artis muda Palestin, Bella Hadid, menyatakan rasa sakitnya atas kejadian ini.

“Saya merasakan keperitan nenek moyang saya. Saya menangis untuk mereka. Saya menangis untuk saudara-saudari di sana, yang merasa tidak selamat dan takut, “tulis Bella Hadid dalam salah satu muat naik Cerita Instagram.


Mungkin Ramai Tak Tahu, 10 Selebriti Ini Kini Menetap Di Luar Negara

Ya, ada beberapa selebriti yang memilih untuk tinggal di luar negara. Mereka bukan sahaja tinggal di sana untuk bekerja, selebriti ini juga ada yang telah mengikut suami atau sedang belajar di luar negara.

Mereka juga sering berkongsi perjalanan kehidupan mereka di sana melalui akaun media sosial. Siapakah mereka? Jom kita tengok beberapa barisan selebriti yang memilih untuk menetap di luar negara yang dapat kami kumpulkan dari berbagai sumber.

Semenjak mendirikan rumah tangga, pelakon ‘Cinta Korporat’ ini memilih untuk mengikut suaminya berpindah ke Montreal, Kanada. Azah kini memiliki 3 cahaya mata lelaki dan masih belum terfikir untuk pulang ke Malaysia.

Ramai yang ingin tahu tentang perkembangan terkini Anita Sarawak. Selepas pulang ke Las Vegas, pihak media tidak lagi mendengar khabar berita tentang penyanyi ini. Apapun peminat tetap mendoakan Anita Sarawak sentiasa berada dalam keadaan yang sihat hendaknya.

Selepas berkahwin dengan wanita yang berasal dari Perancis, Dato Shake memilih untuk tinggal bersama keluarganya di Paris. Pasangan ini telah dikurniakan 3 orang cahaya mata. Ada sumber yang mengatakan, kali terakhir Dato Shake pulang ke Malaysia adalah pada 5 tahun yang lalu.

Selepas bernikah dengan seorang ahli perniagaan, Raja Ilya memilih untuk mengikut suaminya dan menetap di Australia.

Selepas bernikah dengan  Vicky Kharisma pada tahun 2016, Acha mengambil keputusan untuk mengikut suaminya berpindah ke Sydney, Australia dan mereka dikurniakan seorang cahaya mata perempuan.

Pelakon ‘Ayat Ayat Cinta’ ini juga memilih untuk tinggal di Melbourne, Australia bersama suami dan 2 lagi anak-anak lelakinya.

Setelah menghabiskan pelajaran di United Kingdom, Dr Amalina memilih UK sebagai tempat untuk dirinya bermastautin di sana dan kini dia baru sahaja mendirikan rumah tangga bersama jejaka pilihan hatinya.

Sasha Saidin kini memilih untuk menetap di Dubai kerana suaminya yang kini bekerja di bumi Arab.

Dikhabarkan Edry juga memilih untuk menetap di United Kingdom kerana anaknya yang perlu menjalani sekolah khas di Manchester.

Wardinah Safiyah memilih untuk menetap di Brisbae, Australia. Difahamkan pelakon ini juga sedang melanjutkan pelajaran dalam bidang psikatri.

Itulah antara barisan selebriti yang memilih untuk menetap di luar negara bersama keluarga mereka. Walaupun mereka tinggal jauh dari tanah air, rumah tangga mereka tetap bahagia dan harmoni.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ketua Imam Kongsi Pemandangan Ramadan di Hong Kong Yang Berubah Sejak Pandemik

Umat Islam Malaysia berkongsi bagaimana mereka memperhati bulan suci Ramadan di Hong Kong tahun ini. Sama seperti umat Islam di seluruh dunia, 300,000 umat Islam di Hong Kong menjalankan ibadah di bulan suci Ramadan.

Sebagai sebuah bandar yang menghargai kepelbagaian, Hong Kong menyediakan banyak pilihan tempat makan dan kedai halal untuk umat Islam dan pelancong tempatan.

Bandar pulau ini juga mempunyai empat masjid besar iaitu Masjid Kowloon, Masjid Al Ammar, Masjid Jamie dan Masjid Chai Wan; dan tempat ibadat yang lebih kecil.

Amalan biasa bagi masyarakat Islam pada bulan Ramadan termasuk berkumpul untuk solat
Ramadan khusus di masjid, berbuka puasa bersama di masjid di mana para jemaah akan
membawa makanan dan barang keperluan untuk dikongsi di kalangan masyarakat.

Menurut Muhammad Arshad, Ketua Imam di Hong Kong pemandangan Ramadan di Hong Kong telah berubah sejak pandemik melanda tahun lalu. Masjid telah ditutup selama kira-kira separuh daripada Ramadan pada tahun lepas.

Disebabkan oleh langkah-langkah keselamatan dan kesihatan, jemaah dikehendaki menjaga penjarakan sosial dan memakai pelitup muka semasa solat di masjid.

“Malah, Ramadan tahun lepas dan tahun ini amat berbeza sekali daripada tahun-tahun sebelumnya. Walaupun kami masih mengerjakan solat Tarawih, langkah-langkah penjarakan sosial dan keselamatan dilaksanakan, kami tidak menganjurkan perhimpunan bersama untuk berbuka puasa, tidak seperti tahun-tahun sebelumnya di mana para jemaah akan membawa makanan dan minuman untuk dikongsi dengan masyarakat.

“Sebelum pendemik melanda, terdapat perhimpunan setiap malam seramai kira-kira 1,500 hingga 2,000 orang di Masjid Kowloon sahaja, tapi kini kami hanya solat dengan kakitangan masjid sahaja,”- beliau berkata.

Pandemik ini juga telah memberi kesan kepada kedai makan halal di Hong Kong dan mengubah strategi perniagaan restoran pada bulan Ramadan. Restoran Ma adalah restoran Cina halal yang popular di kalangan umat Islam; bagi kedua-dua penduduk tempatan dan pelancong.

Sebelum berlakunya pandemik, pelanggan perlu membuat pesanan makanan terlebih dahulu apabila mereka pergi ke restoran Ma untuk Iftar.

“Disebabkan oleh sekatan perjalanan dan masalah kesihatan sekarang, trafik menjadi perlahan dan kebanyakan orang berasa lebih selamat untuk makan di rumah. Kami mula memberi lebih tumpuan kepada penghantaran melalui pihak ketiga dan pengambilan sendiri kerana pelanggan kami berasa lebih selesa menikmati makanan mereka di tempat persendirian,” kata Encik Ma, pemilik Restoran Ma.

Walaupun amalan tertentu telah berubah, Ketua Imam Arshad berkongsi bahawa Ramadan
adalah bulan yang menuntut umat Islam untuk bersatu melangkaui agama, tetapi dengan umat manusia secara keseluruhan.

“Cabaran yang datang dengan pandemik ini telah menyatukan kita semua bersama untuk mempertahankan diri tanpa mengira warna kulit, kepercayaan dan negara. Ramadan mengajar kita disiplin, kebertanggungjawapan diri dan menjaga orang lain, jadi tidak ada masa yang lebih baik untuk mempraktikkannya daripada bulan suci ini.”

HKTB membawa Hong Kong kepada masyarakat Islam pada bulan Ramadan Pelancongan halal sememangnya tumpuan Lembaga Pelancongan Hong Kong (HKTB) yang berusaha untuk mempromosikan Hong Kong sebagai destinasi pelancongan Mesra Muslim. Untuk maklumat lebih lanjut, sila lawati www.discoverhongkong.com dan helloramadan.com


‘Mood Pun Dah Normal’- Nabila Huda Kongsi Perkembangan Terkini Selepas Disahkan Positif Covid-19

Jika anda mengikuti perkembangan pelakon berbakat, Nabila Huda, pasti anda dapat lihat bagaimana dia menjaga diri dari dijangkiti virus Covid-19. Namun apakan daya, beberapa hari yang lalu, Nabila atau lebih mesra dipanggil Abil telah disahkan positif Covid-19.

Berita ini disampaikan Abil sendiri menerusi akaun instagramnya sehari sebelum umat Islam menyambut Hari Raya pada 12 Mei yang lalu. Dalam masa yang sama, Abil mendedahkan bahawa dia dijangkiti virus itu dari rakan yang dikenalinya.

Mengenai perkembangan terbaru Abil, keadaanya kini bertambah baik namun deria bau dan rasa masih tiada.

“Saya hanya nak berkongsi kepada semua, semalam saya sakit tekak, hari ini macam sudah kurang. Rasa macam ada cecair di tekak. Saya tak pasti adakah ia tanda untuk bertambah pulih atau tidak. Tapi saya berasakan kesihatan badan bertambah baik.

“Deria bau dan rasa masih tidak ada. Tapi semua okay, Saya gembira. ‘Mood’ pun macam sudah kembali normal. Tidak tahu pula ia akan ‘kacau’ semula, saya emosi semula,” katanya di Instagram.

Abil yang ketika ini sedang menjalani kuarantin kendiri di rumah, bersyukur suami dan anaknya disahkan negatif. Kami di Murai MY mendoakan kesembuhan Abil dan berharap dia terus kuat untuk melawan virus yang boleh mengancam nyawa ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Rasa Nak Gugur Jantung!”- Persembahan ‘KampungKu’ Oleh Francisca Luhong Di Miss Universe Ke-69 Di Florida Jadi Bualan Hangat

Sungguh membanggakan, apabila tema ‘KampungKu’ yang dibawa oleh Francisca Luhong James mewakili Malaysia berdiri megah dan teguh di pentas Miss Universe Ke-69. Ppentas ratu cantik nombor satu dunia ini kini sedang  berlangsung di Florida, Amerika Syarikat.

Hari ini Francisca buat pertama kali naik ke pentas mempersembahkan kostum rekaan Carven Ong itu berkonsepkan kemeriahan suasana kampung yang cukup dekat di hati masyarakat Malaysia.

A post shared by QueenOfMalaysia | QOM (@queenofmalaysia)

Walaupun ada yang mendakwa persembahannya terdapat ada masalah teknikal, namun Frans dilihat begitu yakin dan sangat professional.

Di ruangan komen, rata-rata netizen menyuarakan rasa bangganya kepada Francisca malah ada yang memuji wanita berasal dari Sarawak ini begitu tenang dan tak gelabah.

Walaubagaimanapun, ada yang meluahkan rasa tidak berpuas hati dengan bantuan kru yang sedikit sebanyak telah mencacatkan persembahan Francisca.

Franscisca merupakan pemenang Miss Universe Malaysia 2020 pada September tahun lalu. Francisca mencipta sejarah menjadi gadis pribumi asli pertama menang gelaran terbabit.

Untuk info, Miss Universe Ke-69  ini dijadualkan berlangsung pada 16 Mei 2021 (waktu Amerika Syarikat), di Seminole Hard Rock Hotel and Casino di Hollywood, Florida. Di Malaysia, ia akan disiarkan pada 17 Mei pagi. Tahun ini, akan ada 74 peserta Miss Universe 2021 yang bertanding merebut mahkota.


Positif COVID 19! Jom Lihat Selebriti Malaysia Yang Kuarantin Ketika Sambut Aidilfitri

Baru-baru ini ramai dari golongan selebriti yang memaklumkan bahawa mereka telah positif COVID-19. Meskipun tidak dapat beraya bersama orang tersayang, mereka tetap tambil positif dan merayakan Aidilfitri dengan cara sendiri. Berikut adalah selebriti yang menyambut Aidilfitri sebagai pesakit COVID-19.

Sebelum ini anak penyanyi rock, Amy Search telah memuat naik video meminta maaf kepada anaknya kerana tidak dapat meraikan ulang tahun ke-12 si kecil itu dan berhari raya bersama.

Malah katanya, mereka boleh merayakan kedua-dua hari istimewa berkenaan hanya di sebalik pintu kerana dia melakukan kuarantin kendiri di dalam bilik.

Pada 9 Mei, Tiz Zaqyah telah disahkan positif COVID-19. Pelakon jelita itu berkongsi berita dijangkiti wabak berkenaan melalui hantaran di Instagram (IG) miliknya dan dia sedang menjalani tempoh kuarantin 10 hari di rumah bermula hari tersebut.

Hanya tinggal beberapa hari sebelum lebaran, Nora Danish juga mengesahkan dia disahkan positif COVID-19. Walaupun tiada sebarang simptom, Nora tetap kuarantin sendiri dalam bilik agar anak-anak dan suami selamat.

Nora yang sepatutnya hadir untuk suntikan vaksin AstraZeneca di Universiti Kebangsaan Malaysia (UKM), tepaksa meneruskan kuarantin atas nasihat doktor.

Pelakon filem Town Mall mengakui sangat sedih kerana hasrat beraya dengan keluarga lebur tahun ini. Ini kerana dia perlu mengasingkan diri daripada mereka selama lebih seminggu setelah disahkan positif COVID-19.

Baginya dia lebih rela anaknya menangis di pagi raya tanpanya daripada dia menangis sebab anaknya kena COVID-19.

Diharapkan semua rakyat Malaysia yang positif COVID-19 terus positif, cekal dan tabah menghadapi ujian ini. Lebih baik menangis sekarang daripada menyesal kemudian hari.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hebat! 4 Peserta Miss Universe Ini Tampil Yakin Dan Professional Meskipun Terdapat Kesilapan Teknikal Di Pentas Dunia

Pada 14 Mei 2021 telah berlangsungnya National Costume Miss Universe Ke-69 di Florida, Amerika Syarikat. Malaysia yang diwakili Francisca Luhong telah membawa tema “KampungKu” dan menjadi bualan orang ramai kerana ada yang mendakwa terdapat masalah teknikal pada persembahan tersebut.

Selain Malaysia, jom lihat negara lain yang juga tampil yakin meskipun terdapat kesilapan teknikal.

Menurut Murai.com, Francisca dilihat begitu yakin dan sangat professional ketika mengendalikan “KampungKu”. Di ruangan komen, rata-rata netizen menyuarakan rasa bangga dengan Francisca malah ada yang memuji wanita berasal dari Sarawak ini begitu tenang dan tidak gelabah.

Rabiya memakai gaun berinspirasi bendera Filipina oleh pereka Rockey Gathercole. Selesai tamat persembahan, Rabiya yang berusia 24 tahun membuat video live di Instagramnya sambil menjelaskan keadaannya ketika di belakang pentas. Meskipun terdapat sedikit masalah teknikal, Rabiya juga tampil dengan sangat professional.

Thuzar telah mendedahkan bahawa dia tidak dapat memakai pakaian kebangsaan asalnya setelah beg pakaiannya telah hilang oleh syarikat penerbangan.

Dia memakai pakaian mix and match yang disediakan oleh rakan senegaranya yang menetap di AS. Meskipun begitu, Thuzar kelihatan professional dan berjaya menyembunyikan masalah yang dihadapinya.

Kostum yang dipergakan oleh Maria diilhamkan oleh angsa hitam Australia dengan menampilkan 105 bulu dan terdapat motor yang membuat sayapnya berputar.

Tetapi sebelum naik ke pentas dia mendapati motor kostumnya rosak dan patah. Meskipun tidak dapat berfungsi dengan baik, Maria tetap yakin dengan apa yang diperagakan.

Tahniah dan syabas kepada semua Miss Universe di atas. Walaupun terdapat masalah teknikal, persembahan mereka kelihatan professional dan berjaya memukau penonton.


Blackpink Menjadi Sebahagian Daripada Filem Hotel Transylvania 4 Yang Akan Datang

Filem franchise Hotel Transylvania bahagian keempat dan terakhir akan keluar tidak lama lagi. Menariknya filem ini dikatakan dapat menarik lebih ramai peminat apabila Blackpink juga turut sama terlibat dalam filem ini.

Menurut Nation Rex, filem Hotel Transylvania: Transformania dapat menarik perhatian lebih ramai peminat Blackpink kerana adanya penampilan lagu ‘How You Like That’ dalam sebagai salah satu lagu dalam filem tersebut.

Penyertaan Blackpink dalam filem ini dikatakan akan memberikan impak yang besar sekaligus dapat menaikkan lagi nama filem ini.

Penyanyi yang pernah mengeluarkan lagu Ice Cream hasil kerjasama bersama Blackpink, Selena Gomez telah memegang watak sebagai Mavis, vampire yang berusia 126 tahun dan anak kepada watak utama Dracula yang dimainkan oleh Brian Hull.

Menurut Nation Rex, Selena juga merupakan salah seorang daripada penerbit eksekutif bersama Genndy Tartakovsky dan pastinya kolaborasi dalam filem ini akan menjadi sangat menarik untuk ditonton.

Pada Februari 2019, filem ini dijadualkan untuk ditayangkan pada 22 Disember 2021 tetapi pada bulan April 2020, filem ini dijadualkan ditayangkan pada 6 Ogos 2021. Akhirnya pada bulan April 2021 mereka menetapkan filem ini ditayangkan pada 23 Julai 2021 oleh Sony Pictures Releasing.


Gara-Gara Soalan Sensitif Kepada Intan Liana, Janna Nick Sekali Lagi Dikecam Netizen

Pelakon dan pengacara Janna Nick sekali lagi dikecam oleh netizen gara-gara bertanyakan soalan sensitif kepada personaliti media sosial, Intan Liana Saleh mengenai calon pengganti selepas diceraikan oleh suaminya, Ude Wahid.

Soalan itu ditanya oleh Janna ketika segmen ‘Buang Yang Keruh, Ambil Yang Jernih’ dalam siaran program Melodi Raya yang disiarkan semalam (Ahad).

“sudah jumpa pengganti atau belum?” tanya Janna kepada Intan yang ketika itu turut disaksikan oleh bekas madunya, Izreen Azminda

Dalam segmen tersebut, produksi Melodi telah menemukan buat pertama kalinya  Intan dan Izreen dalam program televisyen bagi melupakan persengketaan diantara mereka berikutan pelakon itu didakwa merampas suami Intan ketika itu sekitar tiga tahun lalu.

Di media sosial, rata-rata netizen tidak berpuas hati dengan soalan-soalan yang diajukan Janna kerana disifatkan tidak sensitif dengan situasi Intan sekaligus mencetuskan amarah dan persoalan daripada mereka.

Malah tidak kurang juga, ada yang mempertikaikan segmen tersebut seharusnya turut menemukan Janna bersama penerbit dan pelakon popular, Sheila Rusly selepas kedua-duanya dikatakan mempunyai perselisihan faham sehingga ke hari ini.

Sebagai info, Intan dan Ude Wahid atau nama sebenarnya, Muhammad Radzi Abdul Wahid bercerai pada 22 Mac 2018 selepas 5 tahun mendirikan rumah tangga bersama. Hasil perkahwinan, mereka dikurniakan dua cahaya mata lelaki, Arish Muqri, 7, dan Ariq Muqri, 4. Terdahulu, Intan dan Izreen ‘sempat bermadu’ selepas pemuzik bebas itu bernikah dengan Izreen pada 8 Ogos 2017 dalam sebuah majlis tertutup.

Hasil perkongsian hidup Izreen dan Ude,mereka mempunyai seorang anak lelaki, Aaron Ibrahim,2 dan pelakon itu juga sedang menghamilkan anak kedua mereka yang kini berusia 5 bulan. Menerusi perkahwinan Izreen terdahulu, dia juga mempunyai seorang lagi anak lelaki, Adrian Umar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


U-Wei Tulis Surat Terbuka Buat Ahmad Idham, Dakwa Tidak Professional

Pengarah terkenal, U-Wei Haji Saari menyatakan rasa tidak puas hati terhadap Ketua Pegawai Eksekutif Perbadanan Kemajuan Filem Nasional Malaysia (Finas), Ahmad Idham Ahmad Nadzri berikutan tidak meluluskan projek filem Wangi Jadi Saksi baru-baru ini.

Menerusi surat terbuka yang dikirimkan oleh pihak U-Wei kepada Murai.my, pengarah ini turut mendakwa sikap tidak professional Ahmad Idham yang dikatakan telah campur tangan dalam pembentangan kelulusan projek filem kenegaraan tersebut.

Tegas nya, pembentangan tersebut disangka mendapat kelulusan selepas pembentangan yang dinilai seorang wakil Finas dan dua ahli akademik tersebut tidak mendapat sebarang bantahan mahupun persoalan daripada mereka. Difahamkan, panel tersebut juga menunjukkan ibu jari sebagai tanda baik.

“Tidak ada satu soalan ditanya dan setelah pembentangan saya bertanya lagi jika ada soalan atau keraguan dan mereka hanya menunjukkan ibu jari sebagai semuanya baik. Saya tekankan di sini mereka dipilih Finas ini adalah orang-orang pakar yang dipecayai. Orang ilmuan yang saya dihormati”

Kala saya menerima berita penolakan saya sebenarnya tidak terkejut dan juga terkejut. Saya tidak faham akan campur tangan anda sebagai Ketua Pengarah dalam menentukan keputusan setelah kebijaksanaan yang diamanahkan kepada pegawai anda dan kedua-dua orang pakar tadi. Saya juga tidak nampak bijaknya sumbangan anda di peringkat akhir dalam keputusan selain menunjuk kuasa anda yang ada. Setahu saya selama saya sebagai pembikin filem (menulis, mengarah dan menerbit)
saya tidak sedar atau tahu akan kecemerlangan anda dalam menghasilkan sesebuah karya filem yang bermutu tinggi atau dalam kata lain sebuah filem yang boleh diterima di peringkat antara bangsa” tulis U-Wei

Dalam pada itu, U-Wei juga menyatakan bahawa dia tidak terlalu terkejut projek tersebut tidak mendapat kelulusan kerana berpendapat dia pernah menolak cadangan untuk memimpin sebuah persatuan baharu dan menolak ziarah Finas antara faktor keputusan tersebut dibuat.

“Saya tidak terkejut (hairan agak pasif) kerana pada Sabtu malam 13hb Feb setelah berkali-kali diajak berjumpa, akhirnya saya bersua dengan Puan Ellie Suryati di sebuah hotel. Pada malam itu beliau telah menyuarakan cadangan supaya sebuah persatuan baharu ditubuhkan atas cadangan saudara sendiri dan atas persetujuan saudara juga saya telah diminta untuk memimpin persatuan tersebut”

“Salah satu tujuan penubuhan persatuan baharu itu adalah untuk memadamkan persatuan pengarah yang telah ada iaitu FDAM yang diketuai Saudara Ahmad Ibrahim. Setelah mendengar huraian yang panjang lebar daripada Puan Ellie Suryati saya menolak cadangan beliau yang sudah tentunya cadangan yang datang daripada saudara juga”

“Dan pada Selasa petang 16hb Mac saya mendapat pesanan Whatsapp dari pihak Finas yang mengatakan YB Menteri Komunikasi dan Multimedia dan juga Ketua Pengarah Finas akan membuat lawatan sesi ziarah FINAS PRIHATIN ke rumah pengarah filem (nama Othman Hafsham dan saya disebut). Saya menyatakan keberatan saya tentang situasi sekadar memberi token seolah-olah memperagakan tokoh-tokoh filem dengan bergambar dengan cek (nilai selalunya dalam lingkungan
RM1000) bersama menteri dan pegawai-pegawai Finas yang sepertimana kerap dilakukan. Sepertisaya katakan seniman harus ditolong tetapi bukan dengan cara begini. Ini ada saya tulis/perjelaskan kepada puan Jame dari Finas untuk diterangkan kepada pihak menteri dan saudara” tulisnya lagi

Menurut U-Wei, dia sememangnya tidak bersetuju  Finas di bawah pentadbiran Ahmad Idham dan mengharapkan perasaan pengarah itu tidak mempengaruhi keputusannya dalam memohon kelulusan projek tersebut.

“Sekali lagi, saya tidak bersetuju dengan rancangan Finas di bawah pentadbiran saudara. Oleh itu, saya harap perasaan prejudis saudara (jika ada) tidaklah digunakan untuk mempengaruhi keputusan terhadap permohonan saya.

“Jika saudara turut serta dalam pemilihan dan penentuan projek mana patut diluluskan atau tidak dengan menggunakan kuasa veto untuk permohonan saya, sekali gus saudara sudah menghina kebijaksanaan panel dilantik Finas sendiri,” katanya

Di kesempatan itu, U-Wei juga berharap agar projek seumpama ini dapat dinilaikan semula kerana percaya ia mampu mendapat perhatian luar negara.


Isu Petisyen Mahu Henti Tayangan K-Drama Snowdrop, Ini Jawapan Rumah Biru

Sebelum ini, K-Drama Snowdrop menghadapi beberapa masalah sebelum ianya ditayangkan. Orang ramai menuduh plotline K-Drama itu sebagai romantisasi mata-mata Korea Utara dan landskap politik pada tahun 1980-an. Ramai pelajar yang dipukul sewaktu zaman Gerakan Demokratik Gwangju.

Rumah Biru memberikan pernyataan rasmi setelah orang ramai melakukan petisyen mahu K-Drama Snowdrop supaya dihentikan tayangan.

“Pada 26 Mac, setelah mempertimbangkan keparahan penyimpangan sejarah dalam Joseon Exorcist, Ianya diputuskan untuk dihentikan tayangan. Bagi Snowdrop, stesen penyiaran yang merancang untuk menyiarkannya telah mendakwa bahawa kontroversi yang berlaku disebabkan oleh sinopsis dan pengenalan watak yang tidak lengkap dan dirilis sebahagiannya. Ia bukanlah drama yang yang meremehkan Gerakan Demokratik atau romantik semata-mata.

Dalam klausa ke-4 dalam undang-undang penyiaran , kebebasan dijamin dan mengikut undang-undang, peraturan atau campur tangan yang tidak sah adalah tidak dibenarkan. Secara khususnya, karya kreatiif bebas mengejar ekspresi individualistik mereka, ia adalah sesuatu yang perlu didekati dengan berhati-hati.

Pihak kerajaan menghormati pilihan bebas dan pengekangan diri yang akan dilakukan dengan penuh sensitiviti oleh pencipta, produser, dan pengguna berkenaan dengan kandungan yang telah menimbulkan kemarahan orang ramai.”-Rumah Biru

Walaubagaimanapun, Rumah Bitu juga menekankan bahawa sekiranya drama tersebut menjadi serius kerana memutarbelitkan sejarah setelah ditayangkan, drama tersebut akan ditangani dengan sewajarnya. Bukan sahaja jawatankuasa peraturan untuk siaran secara ketat mengawasi K-Drama Snowdrop, tetapi pihak produser juga harus memikul tanggungjawab penuh pada saat itu.

Nampaknya Snowdrop akan ditayangkan tanpa sebarang insiden pada masa ini, tak sabar nak tengok Jisoo Blackpink dan aktor Jung Hae In berlakon bersama!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Teknologi Terkini Pada 8K ULED Android U900KF Memang Tiada Tandingan

Hisense sentiasa mengembangkan teknologi pada siri TV-nya yang terkini iaitu 8K ULED Android U900KF untuk membawa gambar berkualiti tinggi, cantik, terang dan perincian terbaik kepada pengguna.

Kali ini kami diberi kesempatan untuk membuat sedikit ulasan tentang 8K ULED Android U900KF  yang boleh didapati dengan bersaiz 75″. Semestinya ia memberi kepuasan maksimum kepada mereka yang mahukan pengalaman menonton TV dengan skrin besar.

Jujurnya, kami tertarik dengan beberapa gabungan teknologi Full Array Dimming Pro dan Quantum Dot pada TV ini.  Nak tahu lebih mendalam? Mari kita ketahui lebih lagi.

Teknologi Full Array Dimming Pro sebenarnya  memberikan tahap dan kontras hitam yang lebih baik. Kecerahan setiap zon dapat dikendalikan secara individu kerana model ini mempunyai lebih dari 100 zon peredupan tempatan.

Hal ini membuatkan warna hitam tampak lebih dalam daripada biasa sekaligus meningkatkan kualiti gambar secara keseluruhan. Ini juga merupakan fitur penting untuk menonton konten HDR kerana dapat membantu mencerahkan sorotan pada masa yang sama.

Model ini mempunyai anti glare screen atau skrin anti-silau digunakan untuk mengelakkan silau cahaya pada skrin.  Ia sangat berguna, lagi-lagi bila TV berada berdekatan dengan tingkap. Sinar matahari dari tingkap biasanya akan membuat silau pada skrin yang akan membuatnya sukar dilihat.

Dalam keadaan sedemikian, anti glare screen membantu dengan mengurangkan pantulan lampu pada skrin TV.

Sebelum ini terdapat kajian yang mengatakan cahaya biru dari skrin TV menyebabkan pola tidur pengguna terganggu. Jadi untuk memastikan mata anda dilindungi, TV ini memiliki Cahaya Biru Rendah dan mendapat pensijilan dari TUV Rheinland. Ia menjadikan mata lebih selesa jika menonton TV dalam tempoh yang lama.

Selain itu, 8K ULED Android U900KF, menampilkan teknologi Quantum Dot bagi memaparkan kualiti gambar terbaik serta kecekapan penjimatan tenaga yang lebih optimum. Teknologi ini menghasilkan tiga warna primer akan lebih mudah dibezakan berbanding dengan televisyen konvensional, ini menjadikan paparan atau skrin yang menggunakan teknologi Quantum Dot mengeluarkan warna yang lebih banyak secara tepat.

Dengan Android TV, pelbagai aplikasi boleh dimuat turun. Secara terpasang platform penstriman utama seperti YouTube, Netflix, dan Prime Video boleh diakses.

Melengkapi TV tersebut adalah teknologi pembantu maya iaitu Google Assistant. Cukup mulai dengan “Hey Google” atau tekan tombol Asisten Google di remote untuk melakukan lebih banyak hal di TV dengan suara Anda. Minta Google untuk mencari blockbuster terbaru atau program streaming.

Bukan itu sahaja, dengan bunyi bertaraf pawagam daripada Dolby  Atmos, TV Hisense ULED 8K menawarkan pakej audio-visual yang lengkap untuk mereka yang mencari pengalaman pawagam di rumah.

Seperti yang anda jangkakan dari model 2021, TV Android 8K baru ini juga memiliki kadar penyegaran hingga 120Hz pada resolusi 8K  yang dapat dimanfaatkan oleh pengguna melalui output HDMI 2.1nya.

Untuk gamer di luar sana, mereka juga dapat menggunakan Mod Latensi Rendah Automatik (Automatic Low-Latency Mode) dan Kecepatan Refresh Berubah melalui fitur Game Mode Pro.

Hisense kini semakin maju dalam pemasaran di arena sukan peringkat global. Sebelum ini Hisense telah berjaya menaja Piala Dunia UEFA EURO 2016 dan 2018 FIFA.  Pada tahun 2020, Hisense mengumumkan sebagai rakan rasmi global UEFA EURO 2020.

Tajaan tersebut meningkatkan kesedaran dan ekuiti jenama global Hisense, dan mengukuhkan lagi keyakinan Hisense dalam membentuk kesedaran yang unik.

Sebagai tambahan, setiap pembelian menerusi luar talian (offline),  anda akan menerima Waranti selama 3 tahun. Manakala untuk pembelian dalam talian (online)  waranti diberikan selama 2 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bella Hadid Dikritik Israel Apabila Sertai Perarakan Pro-Palestin

Supermodel antarabangsa, Bella Hadid dikritik negara Israel setelah dia menyertai perarakan di Brooklyn sebagai tanda sokongan terhadap rakyat Palestine di Gaza

Melalui laman Twitter rasmi Israel, mereka menyatakan bahawa ia seharusnya menjadi isu kemanusiaan, bukan isu Israel-Palestin.

“Ketika selebriti seperti @BellaHadid menganjurkan untuk mencampak orang Yahudi , mereka menganjurkan penghapusan Negara Yahudi. Ini tidak seharusnya menjadi isu Israel-Palestin. Ia seharusnya menjadi isu kemanusiaan. Malu ke atas kamu.”-Israel

When celebrities like @BellaHadid advocate for throwing Jews into the sea, they are advocating for the elimination of the Jewish State.

This shouldn't be an Israeli-Palestinian issue. This should be a human issue.

Shame on you.#IsraelUnderAttack pic.twitter.com/PJQHT90cNy

Tweet tersebut turut mempunyai screenshot Bella Hadid melakukan IG Live yang memakai pakaian tradisional, Keffiyeh, topeng pelitup muka, menyertai perarakan Pro-Palestin.

GiGi Hadid’s sister Bella Hadid, the most important American model of Palestinian origin, stood today in Brooklyn with Kofi and the flag of the clay in solidarity with Jerusalem and Gaza 🇵🇸#Ghazaunderattack pic.twitter.com/EmnseFIDCl

— سارہ خان 🇵🇰 (@SarahKh12117229) May 16, 2021

Bella Hadid turut melakukan posting di Instagram peribadi, yang menunjukkan dirinya menyertai perarakan Pro-Palestin.

“Ini adalah rasa hati saya.. Berada di sekeliling Orang Palestin yang cantik, bijak, menghormati, penyanyang, baik hati, dan murah hati di satu tempat..Terasa utuh! We are rare breed!”-Bella Hadid


“Allah Beri Peluang Kedua Perbaiki Hidup”-Marcell Kongsi Momen Sembuh Dari Lumpuh

Penyanyi Indonesia, Marcell Siahaan memiliki perjalanan yang panjang dan berliku dalam mencari agama yang sempurna dalam hidupnya. Dia diketahui memeluk agama Katolik, kemudian memeluk agama Buddha sewaktu berkahwin dengan Dewi Lestari, dan akhirnya kini beliau telah memeluk agama Islam.

Suami kepada Rima Melati Adams ini tidak pernah menceritakan bagaimana dia membuat keputusan untuk menjadi mualaf, yang menyebabkan ramai menyangka tahun ini menjadi tahun pertama  puasa dan merayakan lebaran .

Melalui acara Lebaran bersama Kumparan di Youtube, Marcell menyatakan bahawa dia telah menjalani puasa pertamanya sejak tahun 2012. Dan pada tahun pertamanya berpuasa, Marcell melalui ujian dalam hidupnya.

“Di tahun 2012, masa pertama saya berpuasa, beberapa minggu kemudian saya mengalami lumpuh separuh badan.”-Marcell

Ketika dia melalui proses yang panjang dalam hidupnya, membuatkan Marcell seolah tersedar akan kehadiran Tuhan dalam hidupnya. Dia turut merasakan mempunyai peluang kedua untuk memperbaik hidupnya.

“Pada waktu itu saya sudah merasakan,’OK, ini adalah penghujungnya’, dan pembedahan itu juga merupakan naluri Rima sehingga saya dihantarkan ke Singapura dan diuruskan di sana. Selepas pembedahan tersebut berjalan lancar, saya sembuh perlahan-lahan. Saya seperti diberikan peluang oleh Allah untuk mengatakan,’Okay, anda tahu itu, bagaimana rasanya?’ Selepas itu, saya beransur-ansur pulih.”-Marcell

Marcell turut mengakui bahawa Rima tidak pernah meninggalkan dirinya. Isterinya sentiasa berada di sisi Marcell dalam melalui setiap proses kehidupan yang dilaluinya. Dia turut mengakui bahawa sokongan isterinya membuatkan perjalanannya berjalan lancar.

“Saya rasa keberadaan Rima juga akhirnya membuatkan saya, perjalanan saya sebagai Muslim, bukan sahaja perjalanan spiritual dalaman, tetapi juga perjalanan spiritual luaran. Bukan sahaja hubungan saya dengan Yang Maha Kuasa, tetapi juga hubungan saya bersama orang di luar. Konsep dasar keseimbangan antara Hablumminallah dan Hablumminannas itu saya merasakan  ketika bersama Rima dan ianya sangat menyenangkan.” Marcell

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Disamakan Dengan ‘Kayu’, Lakonan Sharifah Rose Dikecam Netizen

Drama terbaharu di TV3 berjudul Kekasih Hati Mr Bodyguard sejak beberapa hari lalu menjadi bualan hangat di kalangan pengguna laman Twitter berikutan ‘trailer’ yang dikongsi oleh pelakonnya, Sharifah Rose dikecam oleh mereka.

The long wait has over! Tonight #kekasihhatimrbodyguard episode 1 9pm on Tv3 pic.twitter.com/atZ4ojhY1Y

Rata-rata mereka bertindak untuk mengecam lakonan Rose yang kononnya dikatakan ‘kayu’. Malah tidak kurang juga yang melihat babaknya bersama Redza Rosli yang turut berlakon dalam drama itu terlalu ‘cringe’ sehingga ada yang sanggup membuat video parodi mereka.

Bagaimanapun, segelintir daripada mereka mempertahankan Rose dengan meminta orang ramai memberikannya peluang untuk menyinar memandangkan dia baru sahaja bergelar sebagai pelakon.

Memberi contoh seperti Mira Filzah dan beberapa pelakon lain, nama-nama ini juga bermula dengan lakonan yang kurang memuaskan. Namun, selepas menjalani kelas lakonan dan mempunyai pengalaman berlakon dalam pelbagai drama, mereka kini dikenali sebagai antara pelakon pilihan ramai.

Sebagai info, Kekasih Hati Mr Bodyguard ‘karya Ateen Khalid menampilkan gandingan baharu Redza Rosli dan Sharifah Rose. Drama terbitan Creative Skill Solution ini diarahkan oleh sutradara terkenal,Nizam Zakaria.


Michael Ang Teruk Kena Kecam Sebab Isu Palestin, Rupanya Netizen Yang Tak Faham?

Pengarah dan Pelakon, Michael Ang dikecam hebat oleh angkatan netizen Malaysia berikutan pesanannya mengenai isu ketegangan yang berlaku di Palestin. Dalam hantaran yang dikeluarkan oleh Michael Ang semalam (16 Mei), dia menggesa masyarakat seluruh dunia untuk bersatu menghentikan peperangan yang berlaku antara Palestin & Israel.

Sementara itu, dalam tulisan asalnya juga dia berpesan supaya jangan menyebelahi mana-mana pihak. Menurutnya, apa yang penting keganasan ini lebih utama dihentikan.

Gara-gara kenyataannya menyebut ‘jangan menyebelahi mana-mana pihak‘, rata-rata netizen menuduh Michael tidak membuat kajian sebelum mengeluarkan kenyataan tersebut. Netizen menegur Michael supaya faham sejarah terhadap apa yang berlaku kepada Israel dan Palestin. Malah mereka menegur Michael supaya menyebelahi umat Islam iaitu Palestin dalam isu ini.

Bagi mengelakkan kekeliruan, Michael tampil membuat penjelasan tentang kenyataannya yang dibuat dalam Bahasa Inggeris. Dalam hantaran terbaru, Michael terpaksa menterjemahkan kenyataannya dalam bahasa Melayu dan membetulkan salah faham yang berlaku di kalangan netizen.

“Salam semua. Nah aku dah google translate untuk yang  tak faham-faham apa aku nak Cakap! Salah aku juga mula-mula post tak tulis ‘negara negara berkuasa’. Ingatkan anda akan faham bila aku cakap jangan pilih side macam USA dan India”- tulisnya di Instagram.

Rupanya, netizen yang kurang faham terhadap apa yang ditulis oleh Michael.  Michael akui kesilapannya kerana tidak menulis dengan lebih terperinci terhadap kenyataan yang dia cuba sampaikan. Dia cuba menjelaskan bahawa, negara-negara berkuasa tidak sepatutnya menyebelahi mana-mana pihak dalam isu Palestin dan Israel.

Tak pasal-pasal kena kecam! Dalam isu ini, Murai MY merasakan netizen Malaysia terlalu sensitif dengan isu melibatkan ketegangan yang berlaku di Palestin. Yang penting kita tahu niat  Michael adalah untuk menghentikan peperangan dan mencari kedamaian dalam dunia.


Bintang Filem Fantastic Beasts, Kevin Guthrie Dijatuhi Hukuman Tiga Tahun Penjara

Bintang filem Fantastic Beasts, Kevin Guthrie didakwa atas gangguan seksual. Guthrie dijatuhi hukuman tiga tahun penjara oleh mahkamah Scotland. Ini berpunca dari laporan tahun 2017 yang difailkan oleh seorang wanita yang mengaku diserang secara seksual dan diganggu oleh Kevin Guthrie.

Menurut INSIDER, Kejadian itu berlaku di kediaman Scott Reid, pelakon yang melakonkan siri di HBO dan Venom. Wanita itu mengakui bahawa dia berasa tidak sihat ketika bertemu dengan Reid dan Guthrie.

Ketika dia sedang berbaring sementara Reid menghubungi petugas perubatan untuk meminta pertolongan, Kevin Guthrie dikatakan telah mengganggunya dengan menyentuh badannya untuk memaksa melakukan hubungan seksual.

Kes undang-undang seperti ini bukanlah yang pertama melanda melibatkan pelakon filem Fantastic Beasts itu. Sebelumnya ada Johnny Depp yang dikatakan telah melakukan keganasan rumah tangga terhadap isterinya, Amber Heard.

Johnny Depp juga dikeluarkan dari watak sebagai Gellert Grindelwald dari filem tersebut.

Sementara itu, Kevin Guthrie terkenal dengan peranannya sebagai Mr Abernathy, watak kecil yang muncul dalam sekuel filem itu sebagai pengikut Grindelwald. Dia dijadualkan untuk mengulangi peranannya untuk Fantastic Beasts yang ketiga.

Namun, kes ini nampaknya membuat pelakon itu berhenti kerana dia harus menjalani hukuman di penjara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harris Anuar Diugut Santau! Rupanya Khai Bahar & Fendy Bakri Kenal Suspek?

Pelakon dan model Harris Anuar membuat laporan polis hari ini selepas menerima ugutan menerusi direct message (DM) di akaun Instagram miliknya daripada seorang individu yang didakwa mahu menyantaunya.

Harris membuat laporan di Ibu Pejabat Daerah Shah Alam, Selangor  dan menyerahkan pihak polis untuk menbuat tindakan selanjutnya.

“Alhamdulillah harris baru sahaja buat report untuk tindakan polis di IPD Shah Alam berkenaan apa Yang telah berlaku. Kepada pemilik ig hahaha_mat yg baru je tukar nama ig ke @buat_smpoi saya ada hadiah hari raya untuk awak.

“Kita serahkan kepada pihak polis untuk tindakan,dan In Sha Allah yang paling penting kita serahkan juga segalanya kepada Allah ,sekalipun awak terlepas azab di dunia tak bermaksud awak terlepas azab di akhirat”

Tangkap layar mesej ugutan tersebut turut dimuat naik pelakon tersebut di akaun Instagram pagi tadi.

Harris berkata dia tidak mengenali individu terbabit, namun percaya suspek menggunakan akaun Instagram palsu untuk menakutkannya.

Sementara itu, di ruangan komen, beberapa selebriti popular memberi nasihat dan kata-kata semangat kepada Harris. Agak mengejutkan apabila dua selebriti popular iaitu Khai Bahar dan Fendy Bakri sebenarnya mengenali suspek dan pernah mengalami nasib yang sama.

Kedua-dua mereka terlebih dahulu mendapat ugutan santau dan menganggap suspek mengalami masalah mental.

Macam-macam hal kan! Mungkin suspek terkesan dengan  pandemik COVID-19 yang melanda Malaysia  pada ketika ini. Jadi dia menjadikan media sosial sebagai platform untuk menagih perhatian.


9 Selebriti Bollywood Yang Telah Kehilangan Insan Yang Bergelar ‘Bapa’

Dalam sesebuah keluarga, selain ibu yang sentiasa memainkan peranan yang paling penting, bapa juga menjadi sebahagian daripada orang yang paling dekat dengan kita. Kehadiran dan kasih sayangnya juga sangat bermakna. Perginya Sang Ayah kepada Penciptanya pasti akan menjadi sesuatu yang amat menyedihkan terutama sekali buat anak-anak.

Di sini kami senaraikan antara 9 selebriti Bollywood ini yang meneruskan kehidupan mereka tanpa Sang Ayah disisi mereka lagi. Jom kita tengok!

Kehilangan kedua ibu bapa atau salah satu dari mereka pastinya menjadi sesuatu yang sangat sukar untuk kita hadapi. Oleh itu, tunjukkanlah kasih sayang kepada mereka bagi sesiapa yang masih ada insan yang bergelar ibu dan bapa.


Neelofa & Keluarga Langgar SOP Aidilfitri Pula, Netizen Mahu Hukuman Penjara Dikenakan

Selebriti dan usahawan popular, Neelofa sekali lagi mencetuskan kontroversi apabila dia dan keluarga didakwa melanggar prosedur operasi standard (SOP) Aidilfitri.

Difahamkan, menerusi sebuah video yang dimuatnaik kakaknya yang juga selebriti, Noor Nabila di laman Instagram kelihatan mereka saling bermaafan bersama dengan ahli keluarga yang lain di sebuah kediaman pada 1 Syawal baru-baru ini. Bagaimanapun, video tersebut telah dipadam tidak lama kemudian sebelum dikongsi oleh pengguna laman Twitter.

Susulan itu, rata-rata pengguna di laman tersebut meluahkan rasa tidak puas hati berikutan keluarga selebriti itu didakwa sanggup mengenepikan SOP yang ditetapkan semata-mata untuk beraya bersama. Malah mereka juga mahukan siasatan  telus dijalankan serta hukuman yang lebih berat diberikan buat keluarga selebriti itu memandangkan ia bukanlah kali pertama terjadi.

Sebagai info, berikutan pandemik COVID-19 yang terus berada di tahap yang membimbangkan kerajaan menerusi pengumuman yang telah dibuat oleh Menteri Kanan (Keselamatan), Datuk Seri Ismail Sabri Yaakob telah memutuskan umat Islam tidak dibenarkan kunjung-mengunjung pada Hari Raya Aidilfitri sepanjang Perintah Kawalan Pergerakan (PKP) sehingga Jun depan.

Terdahulu, Neelofa telah dikenakan kompaun atas beberapa kesalahan melanggar SOP yang ditetapkan termasuklah mengadakan majlis pernikahan tanpa mematuhi SOP serta dua kesalahan merentas negeri untuk tujuan peribadi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.